text:
Inyukile iBafana ezibalweni zeFifa
2013-01-17 16:23
Johannesburg - Iqembu lesizwe iBafana Bafana selinyukele kunombolo-85 ngokwezibalo zenhlangano yebhola emhlabeni i-Fifa.
Lokhu kuvela nje sekusele isikhathi esingaphezudlwana kosuku kuqale imidlalo ye-Africa Cup of Nations (Afcon), iNingizimu Afrika izobhekana neCape Verde Islands emdlalweni wayo wokuqala we-Afcon.
IBafana iphinde yanyuka ezibalweni zamaqembu ase-Afrika, yangena kunombolo-22, nokho-ke njengoba iya kule midlalo, iyiqembu eliphansi kakhulu emazweni asemqhudelwaneni.
ICape Verde ingunombolo-70 emhlabeni, iMorocco ibe ngunombolo-74 kuthi i-Angola ibe ngunombolo-78.
Wonke la mazwe eseqoqweni elizobhekana neBafana, emidlalweni yokuhlunga abazoqhubeka nomqhudelwano.
ISpain sisalokhu sizihola phezulu kanti i-Ivory Coast nayo yiyo ephezulu emazweni ase-Africa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


c: text/html

text:
USlindile uthembisa lukhulu kuSpar LadiesComment on this story
ZODWA NDABA
noNONTUTHUKO NGUBANE
UMGIJIMI osemncane uSlindile Chili uthi uzimisele ngokuthwalisa kanzima abasubathi asebezakhele igama emjahweni oyibanga lika-10km iSpar Ladies eThekwini ngeSonto.
Lo mjaho onesasasa elikhulu elibonakala ngokuthi usungenelwe ngabesifazane abangaphezu kuka-11 000 nonyaka, uzosuka kuWalnut Road uphele eSahara Kingsmead Stadium ngo-8 ekuseni.
UChili (18) ogijimela iChesterville Athletics uthe uyabazi ubunzima azobhekana nabo kulo mjaho kodwa uzimisele ukugijima nabantu asebekhulile nabaseqophelweni eliphezulu.
“Ngizimisele ngokuthi ngibe ngomunye wabagijimi abazophuma kwabathathu abaphambili. Ngiyazi ukuthi ngeke kube lula kodwa sonke sigijima ngezinyawo abakwenzayo nami ngingakwazi ukukwenza,” kusho uChili.
Lo msubathi wenze kahle kwi-Richards Bay 10km nokwenza azethembe kodwa inselelo yabanye abasubathi uthe uyazi kahle kamhlophe.
“Ngaphuma phambili kwiRichards Bay ngenza u-37:00 nomqeqeshi wami wasijabulela isikhathi sami. Abasubathi abavela eGoli bagijimisa okwamadoda, yibona abasabekayo. Kodwa ngizozama konke okusemandleni ami yize sengibanjwe ngumkhuhlanje,’’ kusho yena.
Lo mgijimi uthe uyaziqhenya ngerekhodi analo njengoba engekho umgijimi waKwaZulu-Natal omshiyayo ebangeni lakhe (10km) kwabancane.
UChili useke wamela isifundazwe emidlalweni kazwelonke yabancane izikhathi eziningi kanti nomqeqeshi wakhe uThubalethu Phaku uyayincoma indlela agijima ngayo.
“Uma uSlindile engaqhubeka nokuzimisela, ikusasa lakhe liqhakazile ekusubatheni. Wenza kahle kakhulu emijahweni asuke eyingxenye yayo,” kusho uPhaku.
UPhaku ayaziwa amagalelo akhe ekuphekeni abasubathi abasebancane. Abagijimi abangaphansi kwesandla sakhe uPutseletso Dladla, Adam Lipshitz noNtokozo Mkhize okungabanye babagijimi abasebancane abenza kahle eKZN.
ISpar Ladies inemizuliswano emine ukuze kuphume ozodla umhlanganiso bese ehlomula ngemoto nesamba semali.
Uzoqala eThekwini ngeSonto, ngo-Agasti 25 uye ePitoli, ngoSepthemba 9 ube seMgungundlovu bese uphethwa eGoli ngo-Okthoba 14.
Abasubathi abangu-20 abazophuma phambili edolobheni ngalinye bazothola amaphuzu.
Ophuma phambili uthola amaphuzu angu-20 bese ophuma indawo yesi-20 athole iphuzu elilodwa.
Ekugcineni ahlanganiswa wonke amaphuzu ohamba phambili kube nguye odla umhlanganiso. Ukuze umgijimi azibeke ethubeni lokuwina imoto kumele agijime yonke imijaho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.

robotstxt: allowed

filter: keep


text:
Kushone 14 ibambene eNigeria
2013-01-02 09:00
Kano - Amasosha aseNigeria atholane phezulu namaphekula eqembu lamaSulumane iBoko Haram, enhla nedolobha iMaiduguri, kwagcina kushona amaphekula angu-13 nesosha elilodwa.
"Ngezithuba zawo-16:00, amasosha eJoint Task Force Operation Restore Order atholane phezulu neBoko Haram, eBulabulin naseBayan Quarters," kusho okhulumela umbutho uSagir Musa.
"Silahlekelwe yisosha laba linye, amabili alimala. Kushone abangu-13 beBoko Haram,” echaza.
Umbiko wezakhamuzi uthi amaphekula eBoko Haram anquma oqhoqhoqho babantu abangu-15, benkolo yamaKrestu.
Impi eqhubeka phakathi kwamasosha neBoko Haram, isidlule nemiphefumulo yabantu abalinganiselwa ku-3 000, kusukela ngo-2009.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UZuma ulinde umbiko kwelikaShiceka
2011-04-18 10:50
Pretoria - UMengameli Jacob Zuma usalinde umbiko kulandela izinsolo zokuthi uNgqongqoshe wezokuBusa ngokuBambisana, uSicelo Shiceka, wasebenzisa budedengu imali yabakhokhintela ngesikhathi akha isithabathaba somuzi e-Eastern Cape, kubika isiteshi somsakazo i-East Coast Radio.
Iphephandaba iSunday Times ibike ukuthi uShiceka wakha umuzi lapho ezalwa khona eNgquza Hill.
Le ndawo ingenye yezihaqwe yindlala kulesiya sifundazwe njengoba kubikwa ukuthi ayinawo ugesi namanzi ompompi.
Leli phephandaba liphinde labika ukuthi umuzi kaShiceka uzoba yingxenye yemizi yokuqala ezofakelwa ugesi kuleya ndawo.
Ngesonto eledlule, uShiceka ube ngungqongqoshe wokuqala kusukela ngo-1994 ukuthi aphenywe ikomidi lokuziphatha ePhalamande.
Okhulumela iHhovisi likaMengameli uZizi Kodwa uthi uZuma ngeke anyakaze ngaphandle kokuthola yonke imininingwane ngalolu daba.
- News24


text:
Indoda yaseSoweto iboshelwe ukukhwabanisa
2012-10-31 10:10
Johannesburg - Indoda yaseSoweto iboshelwe ukukhwabanisa eMofolo North, kusho amaphoyisa aseGauteng ngoLwesithathu.
Amaphoyisa, alunywe indlebe, aye emzini wale ndoda, 42, nalapho kutholakale khona izitatimende zasemabhange zabanye abantu, omazisi, namanye amaphepha.
Akakwazanga ukuchaza ukuthi uzithole kanjani zonke lezi zinto, kusho uWarrant Officer Kay Makhubele.
Uzovela eNkantolo yeMantshi yaseProtea ngamacala okukhwabanisa nokutholakala namaphepha ngokungekho emthethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uyashiya ebuholini oyoqedela izifundoComment on this story
CELANI SIKHAKHANE
IPHINI likasihlalo wendlu yobuHoli boMdabu KwaZulu-Natal, iNkosi uMpiyezintombi Mzimela, uthi usezibeka phansi izintambo ebuholini ukuze akwazi ukuyoqhubeka ne-PHD yakhe e-University of KwaZulu-Natal emkhakheni wezeNtuthuko.
UMzimela ukusho lokhu ephawula ngokuhlulwa kwakhe okhethweni lwesifunda sasoThungulu esikhundleni sokuba ngusihlalo weNdlu yobuHoli boMdabu kuleya ndawo nalapho ehoxe khona ngomzuzu wokugcina kwathatha inkosi uVictoria Dube.
“Empeleni angilungenelanga ukhetho kodwa bekunesivumelwano ebesisenzile oThungulu ekutheni kukhethwe inkosi yakwaBiyela ekutheni ibuyele kulesi sikhundla ngoba yiyo ebisiphethe. UBiyela uhoxile ekungeneleni lolu khetho sabe sesivumelana ngokuthi akukhethwe inkosi uDube ongumuntu wesifazane nokuyinto esiyenze ngokukhulu ukukhululeka,” kusho uMzimela.
Uthe indaba yakhe kube wukuthi kunamakhosi ayekade engekho emhlanganweni ababenawo wokuthi kubuyiselwe uBiyela esikhundleni nokuthe uma efika kulolu khetho lwangoLwesibili avele aphakamisa igama lakhe engazi nokuyinto asheshe wayilungisa watshela abakwa-Independent Electoral Commision ukuthi akalungeneli lolu khetho.
“Mina bengingalungenelanga ukhetho futhi okungixakayo yilokhu kokuthi ngibizwe ngomuntu we-IFP ekubeni ngingakaze ngoba mina angihlanganise lutho nezepolitiki noma ne-IFP kodwa ngiyisishoshovu sobukhosi,” kusho uMzimela.
Uthe lolu khetho lufike bengalulindele njengoba bebazi ukuthi luzoba ngo-2014 kodwa babona sekuthiwa kuyavotwa.
Ethinta izifundo zakhe uthe usebhalise uqedile e-UKZN ukuyokwenza izifundo zakhe ezithinta umkhakha wezentuthuko njengoba ebevele eneMasters kuwo.
Uthe uzoqala maduze kanti useshiya kuzo zonke izinhlaka zobuholi bomdabu ngaphandle kwesikhundla sakhe sobukhosi bakwaMzimela ngoba asimthwesi inkinga.
Uveze ukuthi usebeyilungu leNdlu yabaHoli boMdabu iminyaka engu-15 kanti usebeyiphini likasihlalo iminyaka engu-17 yingakho esefuna ukuthatha ithuba lokuyophumula abhekane nezifundo zakhe.
Uthe oThungulu ukhetho lwakhona luhambe kahle ngoba ibingekho ipolitiki nokugxambukela kwabaholi bezombusazwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bafuna usizo abakwa-1Time
2012-08-22 10:08
Johannesburg - Inkampani yezindiza i-1Time Holdings isihambise amaphepha esicelo sokwelekelelwa ebhiziniisini njengoba izinto zilokhu zinhlanga zimuka nomoya, zonakala.
Iphephandaba iBusiness Day libike ukuthi isicelo sifakwe ebhodini lenkampani, ngenxa yokubona izinto zikhula zonakala, kumanje inkampani kuthiwa isesikweletini sika-R320 million.
Inkampani lena etuswa ngokuba namanani amaphansi, ibe sezindabeni kulandela ukuthi izindiza zayo ezimbili zibe nenkinga yenjini izikhathi ezimbili zilandelana, esikhathini esingaphansi kwesonto.
Nokho kuthiwa okwamanje umsebenzi uzoqhubeka ngokwejwayelekile..
Ngasekuqaleni konyaka enye inkampani yezindiza iVelvet
Sky, yaphoqeleka ukuthi ime ukusebenza kulandela ukuba nenkinga yezimali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ziphatheni kahle bafundi – Cosas
2011-12-09 16:31
Durban - Uyagxekwa umkhuba wokubhiyoza kwabafundi abasuke bephothula izivivinyo zabo zokugcina kwa-matric njengoba iningi labo lidabula liphinde libhale imifaniswano, kubika iSolezwe.
Inhlangano yabafundi iCosas esifundazweni, ithi kumele abafundi bazijwayeze isiko lokuphana, babekele abanye abafundi abasuke beseza abangenawo umfaniswano wesikole.
Le nhlangano ithi baningi abafundi abasuke behlwempu abangahlomula ngale mifani-swano esuke isidatshuliwe.
Lo mkhuba usuka kudala kanti abafundi baye babeke izizathu zokuthi basuke bengeke besabuyela esikoleni ngemuva kweminyaka engu-12 ngakho benza noma yikanjani.
Abanye bathi lokhu kungenye yezindlela zokuzikhumbuza ukuthi babefunda nobani njengoba bebhalana amagama abantu abebefunda nabo.
USihlalo weCosas, uSizophila Mkhize, uthe yinto engemukelekile ukudabula imifaniswano njengoba bebaningi abaswele.
Uthe uma beqhubeka nokuwadabula kusho ukuthi ababacabangeli abanye abangasizakala abadinga imifaniswano.
UNaomi Madiehe, obefunda eSolemamba Secondary, uthe akazange awudabule umfaniswano wakhe ngoba ubekele udadewabo ozowusebenzisa ngonyaka ozayo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Wenze kahle uMotlanthe - Umbono
2012-12-13 16:35
Cape Town - Imithombo eyethembekile ithi iPhini likaMengameli uKgalema Motlanthe utshele iKhomishana yoKhetho ukuthi uzoncintisana noMengameli uJacob Zuma, kwesobengameli enkomfeni yeqembu eMangaung.
Ukwamukela kukaKgalema Motlanthe ukungenela umjaho angeke kusayishintsha imiphumela yokuthi ngubani uzophuma phambili, kusho umhlaziyi wezepolitiki uSteven Friedman.
Abafundi baphawula ngesinqumosika Motlanthe.
UKenneth Ngcobo uthe: Mina ngisasho namanje kukhona ukuzokwenzeka emuva kweMangaung.
Uma uyilalela ipolitiki kaMotlanthe, usevamise ukukhuluma njengeqembu eliphikisayo hhayi njengomuntu ongaphakathi embuthweni.
Ngisho incwadi yakhe yakamuva uboke uyihlaziye kahle izokunika impendulo ukuthi kukhona ukunuka santungwana la kuyena.
USiphamandla Manzini uthe: Wenze kahle uMotlante waphumela obala.
Nokho-ke sekunzima ukumethemba kimina ngoba bathatha izinqumo njengesigungu esiphezulu enhlanganweni, yena aphume ayosigxeka kwabezindaba – isibonelo kwaba wukuxoshwa kukaMalema.
USphamandla Mthethwa Spice uthe: Ngokwami le ndoda alikho iphutha elenzile ngokwenqubo kaKhongolose.
Vele bekumele alinde iKhomishana yokhetho, wenze kahle wathula.
Bakhona vele ebebengathanda ukumbona kwabezindaba ehambe ezenza ngcono futhi ezenza umuntu okulungele ukukhethwa.
Noma-ke kunjalo seseka uZuma!
UMb Ng uthe: Uzigwaze ngowakhe uMotlanthe ngokungaphumeli obala isikhathi sisakhna.
Abantu sebelahle ithemba ngaye, wayesabheka ukuthi inone ngaphi kanti kuzomshiyisa ngaphandle lokho.
UPakamoney Khanyile uthe: Kungumqgondo ophusile, kuhle phela ukuthi kubonakale intando yeningi.
Singabantu asiboni ngendlela efanayo, uma uZuma ezowina ngaphandle kwembangi, abanye ngeke bekubone kahle Lokho.
UNtuthuko Richard Davids uthe: Wenze kahle walungenela ukhetho uMotlante, ukuze uZuma ezowina ngokucacile.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Bazotoka ababezingela obhejane
2013-01-28 16:30
Johannesburg - INkantolo yeMantshi yaseWhite River ilihlehlisile icala elibhekene namadoda amabili asolwa ngokuzingela obhejane esiqiwini iKruger National Park, kusho uphiko loKlebe.
Okhulumela amaphoyisa uCaptain Paul Ramaloko uthi abasolwa abadabuka eMozambique, bazogqunywa esitokisini kuze kuba babuyela enkantolo mhlaka-6 Febhuwari.
Abasolwa babanjwa esiqiwini ngoMgqibelo, umsolwa wesithathu wadutshulwa wabulawa.
Amaphoyisa ashaqa izibhamu zokuzingela ezihlanganisa i-rifle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bafuna uvo ngamaholidiComment on this story
MHLENGI SHANGASE
SEKUYITHUBA labantu baKwaZulu-Natal lokuba baphawule ngokwengezwa noma ukuncishiswa kwamaholidi kuleli njengoba ikhomishini ebhekele amalungelo amabandla ahlukene izotheleka kulesi sifundazwe kuleli sonto.
Ukuza kwale khomishini kufike ngesikhathi ibandla iNazareth Baptist Church elidume ngoShembe nalo lisemkhankasweni wokufuna ukuba nosuku okuzohlonishwa ngalo abaholi balo.
Le khomishini izohambela kulesi sifundazwe ngoLwesine nangoLwesihlanu lapho izobe inezigcawu ezizonika umphakathi ithuba lokuphefumula ngamaholidi njengoba kunempikiswano ngokuthi kumele yini ukuthi amaholidi ahambisana nemigubho yezenkolo kube ngamaholidi azofakwa ekhalendeni lakuleli.
Okhulumela abaseKuphakameni, uMnuz Edward Ximba uthe bangathanda ukuthi uMeyi 2, ube yiholidi ngoba wusuku okwakhothama ngalo umqali weNdlela, uMprofethi Isaiah Shembe, noma kube nguDisemba 19 okuwusuku okwakhothama ngalo Inkosi uJohannes Galile Shembe.
“Sisazobhunga neNkosi yaseKuphakameni uVukile ukuthi siye yini ukuyofaka izethulo zethu kule khomishini. Uma ivuma Inkosi sifuna olunye lwazo lube yiholidi elisemthethweni ngoba siyibandla elikhulu,” usho kanje.
Uthe uma amaKrestu enawo nabo babona kungakuhle babe nawo okuhlonipha abaholi abanomlando.
Abahlaziyi bezomnotho bathi kungadla leli lizwe u-R30 billion ngonyaka uma singase sinyuke isibalo samaholidi kuleli. Okunalokho kuphakanyiswa ukuthi asehliswe isibalo sawo njengoba abanye bethi uDisemba 26, okuyi-Day of Goodwill akubalulekile ukuthi ungaba yiholidi.
Esitatimendeni esikhishwe ngokhulumela le Khomishini, u-Adv Sipho Mantula kunxuswa abantu ukuba baphume ngobuningi babo ukuzophawula kanti ngemuva kwalezi zigcawu bazohambisa umbiko eMnyangweni wezaseKhaya.
UKhisimusi nePhasika yizona zinsuku ezisekhalendeni lamaholidi asemthethweni kuleli ezenkolo njengoba engu-11.
Umkhandlu wamabandla iSouth African Council of Churches, uphawulile wathi awuzimisele ngokuthi lezi zinsuku zikhishwe ohlwini lwamaholidi. AmaSulumane nawo afuna izinsuku zokuzila ukudla zifakwe emaholidini akuleli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Liyaqhubeka elokuhlaselwa kwabe-ANC
2013-02-05 08:17
Durban - INkantolo eNkulu yaseMgungundlovu ilalele ukuthi kwahlaselwa inhlabaluhide yezimoto zabalandeli be-ANC ngesikhathi ihamba esizindeni se-IFP Swayimane ngaphandle kwaseMgungundlovu.
Abalandeli babebhiyozela ukunqoba kwe-ANC ukhetho ngo-Ephreli 2009 ngesikhathi behlaselwa.
Kulezi zibhelu kwashona uZemisile Hlongwane kwathi abayisikhombisa balimala.
Omunye wabalimala, uGladys Gcumisa, ethula ubufakazi ecaleni lamalungu ayisihlanu omndeni owodwa eNkatha Freedom Party ukuthi ukube imoto ayehamba ngayo yaphelelwa uphethiloli "ngabe zaba ziningi ezinye izidumbu ezasala enkundleni".
Abasolwa abayisihlanu bakwaGumede — uZwelempi , 71, ikhansela le-IFP uFumakosi, 41, uMephatimeni, 29, uBusani, 21, noQapekini, 21, — babhekene necala lokubulala uHlongwane nayiskhombisa okuzama ukubulala.
Bayawaphika amacala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
OkaMagwaza-Msibi ugxeka udlame laKwaMashu
2012-11-26 12:04
Johannesburg - Umholi weNational Freedom Party uZanele KaMagwaza-Msibi uselugxekile udlame oluqubuke ehostela laKwaMashu, olugcine ludlula nomphefumulo womuntu oyedwa kwalimala abalinganiselwa ku-20.
Udlame lolu luqubuke ngesikhathi okaMagwaza-Msibi ehambele ehostela ukuyokhuluma nabahlali ngenhloso yokugaya ivoti njengoba kuzobanjwa ukhetho lokuchibiyela.
"Kucacile ukuthi KwaMashu akuyi olubuyayo kubantu abaseka amanye amaqembu ezombusazwe," kusho isitatimende sikaMagwaza-Msibi.
Kulolu dlame kushaywe ngamatshe abantu kwaphinde kwashiswa nezimoto ezintathu.
Imoto yentatheli eshisiwe ngekaGiordano Stolley, weSapa, ubehambisana nezithatheli zephephandaba iDaily News uMpume Madlala noBawinile Ngcobo weSolezwe.
OkaMagwaza-Msibi uvaleleke ehholo iBhekuzulu Hall, kwaze kwadingeka ukuthi ahlengwe ngamaphoyisa ngesikhathi abalandeli beNkatha Freedom Party bethi abamudle bamfele.
"Abalandeli be-IFP bavale umgwaqo badubula bebhekise kumalungu eNFP, lezi bekuyizindlela zokuzama ukwesabisa amalungu," esho.
Bayisishiyagalombili abantu ababoshiwe ngalolu dlame, kusho amaphoyisa aKwaZulu-Natal, ngoMsombuluko.
- SAPA


text:
Kuqhunyiswe ngebomu eSomalia
2012-04-17 10:27
Mogadishu- Idelakufa libulale isosha edolobheni laseSomali iBaidoa
ngoLwesibili, ngesikhathi liqhumisa ibhomu ebeliyigqokile lizama
ukungena ebhilidini likahulumeni lezokuvikela, kusho izikhulu.
"Isosha libe selimisa idelakufa, kwathi ngesikhathi
lisazama ukumsesha, lavele laziqhumisa," kusho uMohamed Samow, oyisikhulu
kwezokuvikela.
"Idelakufa lishonele lapho, isosha, ebelilimele kakhulu
lona lishonele esibhedlela", kusho isikhulu.
Amasosha ase-Ethiopia alwa namasosha kahulumeni waseSomalia
athatha indawo yaseBaidoa ngoFebhuwari.
Okwamanje alikho iqembu eseliphumele obala lavuma ukuthi
lenze lesi senzo sangoLwesibili.
Ngasekuqaleni kwenyanga, kwaqhuma ibhomu emakethe eyabulala
cishe abantu abangu-11 yalimazi abaningi, iqembu iShebab lathi ilona
elihlaselile.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Bafuna undunankulu omusha eTunisia
2013-02-21 07:31
Tunis - Abaholi baseTunisia baqale umkhankaso wokuthola undunankulu omusha ozohola leli lizwe elisenyakatho ne-Afrika kulandela ukuvukelwa koMbuso eminyakeni emibili eyedlule.
URached Ghannouchi, noyinhloko yeqembu elikhulu lamasSulumane i-Ennahda, uthe akukaqokwa muntu ozongena ezicathulweni zikaNdunankulu Hamadi Jebali, nosule esikhundleni ngoLwesibili, kodwa wathi unethemba lokuthi kuzobonakala uhulumeni omusha kungekudala.
“Sidinga uhulumeni wobumbano namanye amaqembu ezombusazwe," kusho uGhannouchi etshela izintatheli ngemuva kwezingxoxo noMengameli Moncef Marzouki.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
OwaseSingapore unikele ngo-$780 000 eJapan
2011-03-17 06:54
Singapore - Owesifazane waseSingapore unikele ngo-$780 000, nokuyimali ephindwe kabili kunaleyo enikelwe uhulumeni wezwe lakhe, ukusiza mayelana nezinhlekelele zangesonto eledlule, kubika abezindaba zakuleliya lizwe ngoLwesine.
Leli sheke elivela ku-Elaine Low linikezelwe kulowo oyisithunywa saseJapan eSingapore, uYoichi Sizuki, ngoLwesithathu.
ULow, noqhamuka emndenini onebhizinisi lezimayini elizinze e-Indonesia, nelisebenzisana kakhulu neJapan, uthe ubefuna ukufaka itshe esivivaneni ukusiza labo abaswele kulandela ukuzamazama komhlaba netsunami okushiye izigidi zabantu zidinga.
- Sapa - AFP


text:
I-ANC ithi imigubho ibe yimpumelelo
2012-01-11 07:16
Johannesburg - Imigubho ye-ANC ebiseFree State yokubungaza iminyaka eyikhulu le nhlangano yasungulwa "ibe yimpumelelo enkulu", kusho uKhongolose.
"Konke kuhambe kahle kakhulu," kusho okhulumela i-ANC uJackson Mthembu.
Zonke izindawo zazigcwele phama, okubalwa nezinkundla zemidlalo.
UMthembu uthi unogada babephansi phezulu besiza ekuqinisekiseni ukuthi abantu baya ezindaweni okuyizona.
"Kwaba kukhulu impela kualokhu esasikulindele."
Ube esebonga abaxhasi nabo bonke abenza lo mcimbi ube yimpumelelo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
‘Ubulawe phambi kwamaphoyisa’Comment on this story
NONTUTHUKO NGUBANE
KUPHUME isidumbu phambi kwamaphoyisa emuva kokushaywa komfana obesolwa ngokugwaza eMpophomeni eHowick.
Isimo simuncu kubo ka-Andile Sokhela (18) okuthiwa ushaywe eboshwele esigxotsheni sikagesi, phambi kukanina, yikomidi elilwa nobugebengu endaweni.
Isolezwe lifice omakhelwane beyikhulumela phansi le ndaba ngenxa yokusabela impilo yabo njengoba kuthiwa leli komidi ‘selibaqedile’ abantu abaphikisana nezenzo zalo.
I-video eqoshiwe lapho leli komidi kuthiwa belishaya khona u-Andile, imveza eboshelwe esigxotsheni sikagesi eshaywa ngemvubu, ethelwa nangamanzi.
Emuva kokushaywa base sebemyisa emaphoyiseni.
Ozibonele esiteshini samaphoyisa akawuvali umlomo ngesihluku athi besenziwa kumufi.
“Ngesikhathi esendleleni eya esiteshini samaphoyisa ubehambe eshaywa eze ehudulwe phansi.
Sebefikile amaphoyisa afike amhlalisa ebhentshini, uma ewela phansi abekomidi bebemshaya phambi kwamaphoyisa. Abebukela sengathi kudlala ithelevishini,” kusho lo mthombo.
UMnuz Sihle Ndlela oyisikhulu se-IFP kule ndawo utshele Isolezwe ukuthi lesi senzo singumphumela wobudedengu bamaphoyisa futhi singababuyisela esikhathini sakudala sobandlululo.
“Ingane ize yafela khona emaphoyiseni ngoba beyiyekelele kubantu abathi balwisana nobugebengu.
Uma ingane yonile iyashaywa ithethiswe kayibulawa. Amaphoyisa ngiwabizile ngiwatshela ngengane ebulawa yiqulu labantu kodwa adlula ngomgwaqo eduze kwesigameko enza sengathi kawaboni,” kusho uNdlela.
U-Andile ubesolwa ngokugwaza ilunga lomphakathi ngosuku lukaKhisimuzi.
Umfana wakwamakhelwane uZethembe Dlamini (16) naye ushaywe kanzima esolwa ngesenzo esifanayo.
Umama kaZethembe, uNkk Thokozani Dlamini uthe uyokhohlwa efile ingane ishaywa ithweswa amatshe phambi kwakhe.
“Ngithe ngiyobika ngokushaywa kwengane yami bathi iveni yabo ife isondo ngakho ngeke bekwazi ukungisiza. Isihluku esingaka amaphoyisa asenze kimi angikwazi nokusichaza,” kusho uNkk Dlamini.
Umama ka-Andile uNkk Thoko Ngubane utshele Isolezwe ukuthi amaphoyisa afike esethi useshonile umfana wakhe.
“Angikholwanga uma ngimfica ehlezi ebhentshini esiteshini samaphoyisa. Impela leli komidi lingababulali, sebengaze beshaye ingane yami ize ife ekubeni iliphika necala abalibeke yena.
Kubuhlungu, lokhu kwenziwa ngabantu ekumele besivikele. Ngifuna baboshwe impela nje,” kusho uNkk Ngubane.
Okhulumela amaphoyisa esifundazweni uCaptain uThulani Zwane uvumile ukuthi u-Andile ushone esesiteshini samaphoyisa.
“Umfana ushonele esiteshini samaphoyisa ngesikhathi elinde abosizo oluphuthumayo.
Ulethwe esiteshini ngamalunga omphakathi.
Icala lokubulala liphenywa ngamaphoyisa kanti sekuboshwe ababili ngalesi sigameko,” kusho uZwane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bayaxolisa abase-KFC
2012-06-29 10:05
Johnnesburg - Isitolo esenza sidayise inyama yenkukhu echochombisiwe iKentuky Fried Chicken siyaxolisa ngokudlala iculo elithi alifane neculo lesizwe kodwa elinenhlamba nezinhlamvu ezicwasa ngokwebala.
Iculu leli lidlalwe kwesinye sezitolo zakwa-KFC eKapa.
"Sithathe izinyathelo ezinqala sizithathela abasebenzi abathintekayo ekudlalweni kwaleli culo," kusho isitatimende senkampani.
Iqembu i-ANC eWestern Cape licele ukuthi kwenziwe uphenyo ngalolu daba.
Umthengi uTariq Mellett okunguye ozwe leli culo wase ebika uthi uphoxekile ukuthi lesi sitolo singadlala umculo walolu hlobo.
"Bekuzwakala sengathi yiculo lesizwe, liqale ngesiBhunu lase liqhubeka lithi..Mandela is 'n fokken k****r, laqhubeka, isitolo silidlalela phezulu," kusho uMellet.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kuboshwe obulale indodana yakhe
2012-09-12 13:12
Durban - Kuboshwe uyise nendodana ngezinsolo zokubulala isihlobo obekukholakala ukuthi besingaphilile kahle ekhanda, kusho amaphoyisa aKwaZulu-Natal.
"Abasolwa, abaneminyaka engu-62 no-20 ubudala, baboshwe ngoLwesibili eMfekayi Reserve eMtubatuba," kusho uColonel Vincent Mdunge.
Owesilisa, 62, washaya wagwaza indodana, eyihlanganyele nenye indodana yakhe, 20, kusho uMdunge.
Uthe le ndoda, 32, yabulawelwa ukuhlinza imbuzi kababa wayo ngaphandle kwemvume.
"Ngemuva kokuthi uyise esetholile ngalokhu, wathukuthela wase eyimpoqa ukuba iyidle yonke le mbuzi, nengakwazanga ukukwenza,” esho.
Wabe eseyishaya ngomshiza wayigwaza ngento ecijile, wase eyoyilahla emfuleni.
- Landela
IzindabaNews24 kuTwitter
- SAPA


text:
Bazovulelana izifuba abesifazaneComment on this story
SIZWE BLOSE
KUZOKUBE kutshelwana ezikabhoqo kuchungechunge lwezigqugquthela ezihlelwe nguZanele Mbokazi weMirror Public Relations ophinde aphathe uhlelo lwezingxoxo olubizwa ngeKhwezela/ Rekindle ngeSonto, ku-SABC 1.
UZanele uthe kulezi zingqungquthela kuzobe kuhlangene abantu besifazane bevulelana izifuba baphinde banikane nezeluleko.
“Lezi zingqungquthela zibizwa nge-Woman to Woman, into esiyiqaphelile ngukuthi uma abantu befakaza (emabandleni) kugcina kuvela ukuthi izinto abazishoyo kukhona labo abazazi kangcono noma asebeke badlula kuzona babe sebeluleka labo abasuke besabhekene nazo,” kusho uZanele.
Unxuse labo abazohambela lezi zingqungquthela ukuthi beze nomoya okhululekile bangasabi ukukhipha yonke into ngoba kwalokho kukodwa kuyaphilisa.
Uthe nabo uma befika kulezi zingqungquthela kabazenzi ongcwelengcwele, bafika bakhulume ngezinto ezingezinhle asebedlule kuzona ngoba bayazi ukuthi bazozithola izeluleko njengoba nabo bezikhipha kulokho abakwazi kangcono.
UZanele uthe eQuatas, eNewcastle, bakhona ngoJulayi 28, basuke lapho balibhekise eSwaziland ngo-Agasti 3, kuzothi ngosuku lwabesifazane kuleli okungu-Agasti 9 babe seThekwini. Lolu chungechunge luzoze luphele eGoli, eSoweto, ngoSepthemba 1.
Uphethe ngokuthi yize ematasatasa kodwa uyasenza isiqiniseko sokuthi ngeSonto abe sesontweni lomyeni wakhe eThekwini nathe likhula ngesivinini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Amavukelambuso asankanise eGoma
2012-11-27 10:00
Goma - Amavukelambuso okusolakala ukuthi esekwa yiRwanda ne-Uganda bashaye indiva umnqamulajuqu wokuthi baphume kuleli dolobha elisempumalanga neCongo.
Amaloli abegcwele amavukelambuso eM23 abezungeza emigwaqo yaleli dolobha ebikhala ibhungezi.
Amavukelambuso amemezele ngoMsombuluko ukuthi ahlela ukushintsha ikomkhulu layo libe kuleli dolobha, nokutshengisa ukuthi abazimisele ngokuhlonipha isiphakamiso sabaxazululi.
Uhulumeni waseCongo uthi usezingxoxweni namavukelambuso, nathele ngehlazo umbutho wezokuvikela ngesikhathi ewuhlula empini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
WASHINGTON DC—
Inhlanganiso ebona ngokulondolozwa komthombo wegazi ithi ukwanda kwenani labantu abalimalela engozini zomgwaqo sokubangele ukuthi igazi eligciniweyo lehle kakhulu.
INational Blood Services (NBS) ithi selokhu kuqale ikhefu lekhisimusi, isilinganiso segazi elifunwa yizibhedlela sikhwelile kakhulu njalo ithi isalelwe ligazi elingasetshenziswa phakathi kwamalanga ayisikhombisa kuophela.
Sokulimale abantu abangamakhulu ayisikhombisa lamatshumi ayithobaminwemibili lathobaminwemibili, 788, engozini zomgwaqo kusukela mhlaka15 kuyonale inyanga.
Asebefile engozini zomgwanqo bona sebefike kukhulu lamatshumi amahlanu, 150.
Abanengi abalimalela engozini lezi basuke balahlekelwe ligazi elinengi kakhulu okwenza kudingeke ukuthi bafakwe igazi emizimbeni nxa bethe bahanjiswa ezibhedlela.
Abanye ngabophayo umuntu acine esifa ngokulahlekelwa ligazi elinengi.
Isiphathamandla seNational Blood Services eMatabeleland uMnu Mfundo Ngwenya uthi inhlanganiso yakhe iphakathi kokudinga igazi ukuze kusizwe abalidingayo ezibhedlela.
UNgwenya ukhuthaze uzulu kungxoxo ayenze leStudio 7 ukuthi kumele aphatheke kuhlelo lokupha igazi.
Ingxoxo LoMnu Mfundo Ngwenya


text:
Ngibophe futhi - Oweqembu eliphiksayo
2013-01-28 10:02
Lusaka - Umholi weqembu eliphikisayo eZambia uHakainde Hichilema, usephonsele uMengameli uMichael Sata inselelo ethi akaphinde futhi ambophe.
UHichilema usho kanjena ngesikhathi iqembu lakhe libambe umbhikisho walo wokuqala, kusukela uSata abuyela esikhundleni ngoSepthemba 2011.
"Angeke ngiyeke ukukhulumela abantu baseZambia, uma uSata ethanda angangibopha kuze kube ka-200. Umehlulile umsebenzi, manje usefuna ukubopha abaholi abaphikisayo. Angeke ngiyeke ukukhulumela abantu," kusho uHichilema etshela izinkumbi zabalandeli beqembu lakhe i-United Party for
National Development (UPND).
Lo mholi waboshwa mhlaka-17 Januwari, ubhekene necala lokwedelela umengameli nelokuqamba amanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
URenard ugaqele i-Afcon okwesibili
2012-11-15 14:02
Johannesburg - Umqeqeshi weZambia uHerve Renard uthi iqembu lakhe lizobhukula ukuze ligcine isicoco salo se-Africa Cup of Nations (Afcon), nezobanjelwa kuleli ngonyaka ozayo.
IChipolopolo yamangaza abaningi ngesikhathi iqumba phansi i-Ivory Coast ihlwitha le ndebe, kodwa uRenard ukholelwa ekutheni abadlali bakhe bagcwele ukuzethemba kanti ngeke basidedele kalula lesi sicoco.
"Iqiniso lithi siyilambele impumelelo ngakho sifuna ukunqoba," kusho uRenard ngemuva kokuthi iZambia iguqise iBafana Bafana ngo 1-0 koweNelson Mandela Challenge
ngoLwesithathu ebusuku.
"Siyabuyela eNingizimu Afrika ukuyovikela isicoco sethu. Ngeke sisemukwe kalula.
"Uma kukhona osihlulayo, sobe sesiyamhalalisela."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuvundululwe izikhali eKZN
2012-11-26 14:03
Durban - Kuboshwe abantu abathathu eMangoso, ngaseDundee, enyakatho neKwaZulu-Natal, kulandela ukuthi betholakale nezibhamu ezingekho emthethweni, kusho amaphoyisa ngoMsombuluko.
Abasolwa baphakathi kweminyaka engu-19 no-63 ubudala.
Lokhu kulandela ukuthi amaphoyisa ephume inqina efuna izikhali ezingekho emthethweni ngemizamo yokugwema udlame lwezombusazwe, noselubukeka luyinsakavukela esifundazweni.
Owamaphoyisa uCaptain Thulani Zwane uthe: “Abasolwa kulindeleke ukuthi bavele enkantolo maduze.”
Kuthiwa-ke lo mkhankaso uyaqhubeka ukuze kuliwe nesihlava sodlame esihlasele esifundazweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UKatongo ukhala ngesimo senkundla
2013-01-29 07:42
Johannesburg - Umdlali weqembu lesizwe eZambia uChris Katongo uthi nakanjani ikhona ingcindezi njengoba bezobhekana neBurkina Faso kusihlwa eMbombela Stadium, kubika iKickOff.com.
IChipolopolo neyadla umhlanganiso kule midlalo, ibukeka idonsa kanzima.
Ebuzwa ukuthi kungani iqembu lingadlali njengokulindeleke kompetha, uKatongo ukhale ngesimo senkundla abadlalela kuyo, nalapho kwathelwa khona isihlabathi njengoba kwakuhlasele imvula enkulu.
“Abalandeli bangasho abakuthandayo, kodwa ekugcineni yithi esingena enkundleni sidlale.
“Wonke umuntu uyishaya indiva eyenkundla engalungile, kanti lokho kusifakela ingcindezi."Uthi abagqugquzli bathule bathini bedlalela enkundleni enje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ugcinwe endaweni yokuphepha uBonnette
2012-02-13 10:52
Modimolle - Unkosikazi obengasahlali nosolwa ngokubulala nokuhlukumeza, uJohan Kotze, uyiswe endaweni yokuphepha kulandela ukuthola ucingo obelumsongela ngesonto eledlule.
U-Ina
Bonnette, owadlwengulwa ngabalisa abathathu washaywa kabuhlungu esehlakalweni
okusolwa ukuthi sasihlelwe nguKotzé, ubehlele ukuyolalela icala likaKotzé
enkantolo ngoLwesihlanu olwedlule, kubike i-Eyewitness News.
Ngemuva kokuthola ukwesatshiswa, wahanjiswa endaweni engadalulwanga.
Kuthiwa
umuntu owafona wathi umfakele izibuko, ubheke wonke umnyakazo awenzayo.
UBonnette uthe uyazama ukumelana nesehlakalo esenzeka, okwadutshulwa kwashona
kusona indodana yakhe uConrad Bonnette, 19.
Ubonga abantu abakhombisa ukumeseka kula masonto, uthi yikhona okumnikeza
amandla.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Akukho okusha ngolwaseNkandla - Cosatu
2013-01-28 16:45
Johannesburg - Akukho okusha okukhishwa wumbiko wakamuva okhuluma ngokulungiswa komuzi kaMengameli uJacob Zuma kusho, umfelandawonye wezinyunyana iCosatu.
"Mayelena nodaba lwaseNkandla, akukho okusha okushiwo wumbiko," kusho uNobhala womfelandawonye eGauteng, uDumisani Dakile, etshela abezindaba eGoli.
NgeSonto, uNgqongqoshe woMnyango wezemiSebenzi yoMphakathi uThulas Nxesi, uthe uhulumeni wasebenzisa u-R206 million, ukulungisa ezokuphepha emzini kamengameli.
Imali lena ihlanganisa u-R135 million wezidingo ezithile no-R71 million wezinto ezifana namawindi akwazi ukuvikela imhlamvu kanye namawindi kagesi.
UNgqongqoshe wezokuPhepha uSiyabonga Cwele uveze ukuthi uZuma nomndeni wakhe, abafakanga mali ekuqiniseni kwezokuphepha.
UDakile uthi akumangazi ukuthi kukhona izikhulu zikahulukeni ezahlomula ngalo msebenzi.
"Abantu abakuhulumeni kumele bacacisise ukuthi bafuna ukusebenzela abantu noma bafuna ukuqhuba amabhizinisi,” echaza.
"Kunabantu abasebenzela uhulumeni abathi uma befuna imali yesinkwa bafune u-R200.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bafuna incazelo abashonelwe yingane
2012-06-29 10:05
Jouberton - Ufuna ukuthi kwenziwe uphenyo umndeni wosana olushonele esibhedlela nekusolakala ukuthi lwawiswa ngumhlengikazi osafunda, kubika iDaily Sun ngoLwesihlanu.
UMammie Mokalake, 32, waseJouberton wangeniswa esibhedlela iKlerksdorp mhlaka 20 Juni ngesikhathi esikwa.
“Sengibelethile ngatshelwa ukuthi ingane ayikhali, yase iyiswa egumbini labagula kakhulu," kuchaza umama wengane.
“Kusukela ngalelo langa bengilokhu ngivakashela umfana wami egumbini agcinwe kulo, mhlaka-24 Juni ngabona ukuthi unezibazi ekhanda ngase ngicabanga ukuthi wawiswa ngumhlengikazi owabe engisiza."
- Daily Sun


text:
Kubulawe 4 wamaphoyisa eLibya
2012-12-17 10:32
Tripoli - Amaphoyisa amane adutshulwe abulawa edolobheni iBenghazi eLibya ngeSonto ngesikhathi oshayasibhamu behlasela ezindlini zokuphepha, kusho ihhovisi lezangaphakathi.
Okhulumela amaphoyisa u-Ezzedine al-Fazani uthe lokhu kuhlasela kuhlobene nokuboshwa komlisa okusolakala ukuthi waba nesandla ekubulaweni kwenye yenhloko yohlaka lwezokuphepha edolobheni, iNational Security, uColonel Farag el-Dersi.
Lo mbulali uhlasele isakhiwo sezokuphepha, ngemizamo yokungena ejele eliseduzane, okuyilapho lo mlisa egcinwe khona ngokubulala u-el-Dersi.
IBenghazi, yilapho kwaqala khona udlame olwaholela ekuketulwe kombuso kaMuammar Gaddafi ngonyaka odlule, kanti ezokuphepha khona ziyantenga.
Ukuhlasela kwangoSepthemba kwashiya kufe inxusa laseMelika nabanye abathathu bakhona eMelika.
- Landela
IzindabaNews24 kuTwitter
- SAPA


text:
Kuboshwe obeqashe ingane
2013-02-15 16:37
Johannesburg - Kugasele ezakadalawane kwaboshwa indoda yaseZastron, eFree State, esolwa ngokuqasha izingane, kusho uMnyango wezabaSebenzi.
Indoda lena iqashe ingane eneminyaka engu-14 ubudala, kusho okhulumela uMyango uWisane Mavasa, esitatimendeni.
Umsolwa uboshwe ngoLwesine, uMnyango umvulele icala ngemuva kokuthi umama womfana ebikele amaphoyisa.
Ingane ibisebenza kusukela ngoLwesihlanu, ingena ngo-09:00 iphume ngo-16:00, ntambama bese ihola u-R30 ngosuku.
Izikhulu zoMnyango zifice umfana enquma izihlahla, umfana lona ufunda u-Grade-6 kwesinye sezikole, endaweni.
Umsolwa uzovela ngaphambi kweNkantolo ngoMsombuluko.
"Ngaphansi komthetho iBasic Conditions of Employment Act, kuyicala ukuqasha ingane eneminyaka engaphansi kwengu-15 ubudala,” kusho uMavasa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushubile embhikishweni wabasemapulazini
2013-01-10 15:01
De Doorns - Amaphoyisa avulele ngezinhlamvu zenjoloba ezama ukuhlakaza amakhulu abasebenzi basemapulazini abhikishela ukuthola amaholo angcono, osukwini lesibili lombhikisho onodlame kulendawo ejwayele ukuba nokuthula eWinelands.
Amaphoyisa nabasebenzi balwelwa ngasemgwaqeni omkhulu u-N1, nokudala isiminyaminya nokuvalwa kwamadolobha amancane kulendawo.
Ababhikishi ngaseDe Doorns bashise umlilo baphosa amatshe bebhekise ezimotweni zamaphoyisa, okuphoqe amaphoyisa abedlubhe ezawo ziphelele ukuba aphendule ngezinhlamvu zenjoloba kanye nosi olukhalisa unyembezi.
Isixuku sihlakazekile kodwa saphinde sahlangana futhi, ungaze ufunge ukuthi kudlalwa umacashelana kulendawo enkulukazi ekukhiqizeni iwayini e-Afrika.
Abasebenzi basemapulazini ngoLwesithathu baqale phansi isiteleka eWestern Cape befuna kubuyekezwe amaholo abawatholayo.
Izinkulungwane zabasebenzi ezibeke phansi amathuluzi ngemuva kwezingxoxo ezingabanga yimpumelelo kulandela ukuma kokusebenza kwangenyanga edlule okwadlula nemiphefumulo yababili.
Abasebenzi bafuna ukukhushulelwa amaholo asuke ku-R69 aye ku-R150 ngelanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyavutha okuputshuke i-video yocansi engaye
2012-11-12 12:01
Durban - Owesifazane, ongaphansi kwenkolo yamaSulumane, udinwe uthelwa ngamanzi ngemuva kokuputshuka kwe-video yocansi ayeyenze nozoba ngumyeni wakhe ekhaya nekuthiwa igcwele i-internet.
Lo wesifazane, 35, waseThekwini utshele iTimesLive ukuthi useqaphe umphenyi ozimele wabeka nomehlokaboni ka-R10 000
ukuzama ukuthola ukuthi lezi zithombe zakhe ne-video kuphume kanjani.
Uthi i-video le ibisefonini yalowo ozoba ngumyeni wakhe njengoba ejwayele ukumthumelela izithombe zakhe enqunu uma ephesheya kwezilwandle.
Ngenyanga eyedlule uthole le video iphuma kumuntu angamazi wase efonelwa yizihlobo zakhe zimtshela ukuthi izithombe zakhe enqunu zinekwe ku-internet.
"Le video ibitholakala eThekwini, eGoli naseKapa. Abantu bathumelelana yona ngama-email nakuWhatsApp," esho.
Uthi wabe esethola ukuthi kukhona okwazi ukungena kuma-email akhe nowesoka lakhe ngomkhonyovu othile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-NFP ne-IFP ithi akube nokuthula
2012-11-20 16:29
Durban - Abaholi beNkatha Freedom Party nabeNational Freedom Party bacele ukuthi kube nokuthula, yize noma bebesolana bodwa ngodlame oluqhubeka KwaMashu, eThekwini.
Isimemezelo samaqembu siza ngemuva kokubulawa kwelungu leNkatha, elibulawe esigcemeni sakwa-A, khona KwaMashu kanye nezinsolo ezithi kujikijelwe ngamatshe imizi yamalungu eNFP.
USihlalo we-NFP uBonginkosi Mbonambi uthe amalungu eNkatha asuse udweshu ehhostela eSulabasha, uthe laba babulale amawindi ezindlu zamalungu e-NFP.
UMbonambi usole amaphoyisa ethi awenzi okwanele ukulwa nodlame oluqhubekayo.
"Asithokozile nakancane. Amaphoyisa abezihambela nabo engabayekisi impi," kusho uMbonambi.
UMbonambi uthi udlame oluqhubekayo lwenza kube nzima ukuqoka ikhansela lakwa-ward 39, ekumele lingene esikhaleni sekhansela leNkatha uThemba Xulu, owabulawa ngenyanga eyedlule.
Umholi weNkatha uSihle Menzi Biyela ube ngowakamuva ukuthi abulawe kulolu dlame oluqhubekayo.
UMdu Nkosi, ongumholi weNkatha, obekhuluma endaweni yesehlakalo la kubulawe khona uBiyela, uthe: "Sihlala njalo sitshela amalungu eNkatha ukuthi awehlise imimoya kodwa ekugcineni sigcwaba amalungu."
UNkosi uthe ukholwa wukuthi ukubulawa kukaBiyela bekuyindlela yokufaka itwetwe kumalungu eNkatha, asesigcemeni sakwa-A.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Owaxoshwa yi-IFP ePhalamende ujoyine i-ANCComment on this story
CELANI SIKHAKHANE
OwayeNGUMHOLI we-IFP Youth Brigade, uNkk Pat Lebenya-Ntanzi, usejoyine uKhongolose ngemuva kokungagculiseki kwakhe ngokukhishwa ePhalamende ngendlela engacacile ngonyaka odlule.
UNkk Lebenya-Ntanzi ubesehole uphiko lwentsha isikhathi eside ku-IFP elimele nasePhalamende kanti ubengomunye wabaholi besifazane baleli qembu abebekhombisa ukudlondlobala ezinhlakeni zale nhlangano.
Lo mholi ubonakale okokuqala embuthanweni we-ANC wenkulumo kaMengameli Jacob Zuma, iJanuary 8 Statement kanti ubehlezi endaweni yezipheshethwa ebinabaholi bamazinga ehlukene kaKhongolose, e-Absa Stadium, eThekwini.
“Ngingakuqinisekisa ukuthi sengiyilungu le-ANC egatsheni laseWestville, eThekwini. Ngijoyine kuwona lo nyaka esiwuqalayo. Ngaphandle kwalokho ngithathe isinqumo sokuthi ngikhohlwe yikho konke okubi okwenzeke kimi kodwa ngigxile kwinqubekela phambili ngizihlanganise neqembu elizimisele ngokuthuthukisa izimpilo zabantu,” kusho uNkk Lebenya-Ntanzi.
Echaza uthe akuzange kumphathe kahle ukukhishwa kwakhe ePhalamende yi-IFP ngoba akazange aziswe kodwa wathi ezifikela ezoqhubeka nomsebenzi wakhe wasePhalamende wathola incwadi ehhovisi likaMnuz Koos Van der Merwe eyayimyalela ukuthi akaselona ilungu lePhalamende ngoba iqembu lase limsusile.
“Okwenzeka kwaba yinto engangingayilindele, ikakhulukazi kumuntu osezingeni lami ebuholini beqembu. Angizange ngibizwe ngisho ekomitini lokuqondiswa izigwegwe ukuze ngitshelwe ukuthi ngenzeni ngiziphendulele ngaphambi kokuba ngikhonjwe indlela kodwa bavele banginika incwadi engazisa ukuthi bayangisusa ePhalamende,” kusho uNkk Ntanzi.
Isigameko sokususwa kwakhe eKapa engazelele kwakungesisona esokuqala. Kwathi kunengqungquthela yabesifazane be-IFP ngo-2011 oNdini kwavela imibiko yokuthi uphoqiwe ukuba ahoxe esikhundleni ayephakanyiselwe kuso ngo-elethu yizithunywa ezazimfuna.
Ngemuva kwaleyo ngqungquthela wayekade eqeda kubeka phansi izintambo zokuhola intsha kwathatha uMnuz Mkhuleko Hlengwa.
Ngesikhathi esesuswa ePhalamende i-IFP yaziphendulela ngokuthi wayengeke esakwazi ukuqhubeka nokuba yilungu lePhalamende ngoba alukho uhlaka lweqembu ayesekulo. Wayekade eyiswe eKapa ngoba engumholi wentsha.
UNkk Lebenya-Ntanzi uthe kuningi akufundile kwezombusazwe eseku-IFP ngakho ngeke akwazi ukwenaba ngokuningi ngaphandle kokuthi usebheke phambili.
Uthe isinqumo sakhe sokushiya i-IFP sibe esokuthi ubengafuni ukuzisola ngokuhlala ekubeni umnyango uvaliwe kodwa ibe ikhona eminye evuliwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Makuqiniswe ezokuphepha ezitimeleni - Fedusa
2012-12-28 13:01
Johannesburg - Kumele zithi ukukhushulwa ezokuphepha ezitimeleni kulandela ukubulawa komshayeli wesitimela ePitoli, kusho inyunyana edlelana nezezitimela ngoLwesihlanu.
"Kumele kube khona onogada abahlomile futhi abaqeqeshiwe kulezi zitimela eziyingozi," kusho izikhulu zenyunyana ezitatimendeni.
Umshayeli wesitimela uJP du Plessis watholakala eshonile esitimeleni ngaphandle kwesiteshi sesitimela iHercules ePitoli ngoLwesibili.
Okhulumela amaphoyisa uLieutenant Colonel Lungelo Dlamini uthi kwebiwa amaselula amabili endaweni yesigameko kwabonakala amadoda amabili ewela ujantshi ngemuva kwalesi sigameko, kanti yiwo angabasolwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Udaba Lokuhlelwa Kwemidlalo YePSL Luyavuselelwa
Kwazanywa kodwa kwehlula ngoba kungelandlela yokukhupha amanzi enkundleni labazobukela benethwa lizulu
Highlanders
Sithandekile Mhlanga
11.01.2013 20:09
WASHINGTON—
Inengi kwele Zimbabwe lithi indlela isikhathi semidlalo yenguqu esigabeni saphezulu ese Premier Soccer League ehlelwe ngayo elizweni, esukela ku Mbimbitho kusiya ku Lwezi ngenye yembangela yokuthi amaqembu eZimbabwe anqotshwe ngamanye kuzwekazi le Africa emicintisweni efana leyenkezo ye CAF Confederation.
Abadlali baphumula kusukela ngo Mpalakazi kusiya ngoMbimbitho okutshengisa ukuthi bayabe bengalungiselelanga ukudlala imidlalo, yona eqalisa ngo Nhlolanja.
Abaqeqetshi bamaqembu enguqu elizweni kanye lengcwethi kwezemidlalo abakhulume leStudio 7 bathi ngabe eleZimbabwe lilandela indlela imidlalo le ehlewa ngayo kwamanye amazwe, eqalisa ngo Ncwabakazi esiyaphela ngo Nkwenkwezi.
Kodwa isiphamandla se Premier Soccer League uMnu. Kennedy Ndebele utshele iStudio 7 ukuthi ukuphumula kwamaqembu enguqu kuqondana lesikhathi sezulu esibangela ukuthi kubenzima ukuqhuba imidlalo yenguqu.
Uthi akulandlela yokukhupha amanzi enkundleni zokudlalela umdlalo wenguqu nxa izulu lisina, kukanti labazobukela limidlalo benganethwa lizulu ngoba kungekho okukubavikela.
UOmega Sibanda, ingcwethi kwezemidlalo utshele uSithandekile Mhlanga weStudio 7 ukuthi eleZimbabwe lake lazama ukulandela amanye amazwe ukuhlela imidlalo le kodwa kwehlula ngenxa yezulu.
Ingxoxo LoOmega Sibanda


text:
Lona nguKedibone Mpulane owasuka ekhaya e Tafelburg ngo 1995 ehamba nabangani bakhe, bethi beya Egoli ukuqala iqembu elifana ne Boom Shaka kanye ne Abashante, kodwa bona bezibiza ngokuthi yi “Talfelburg Ka-nete”, akaphindanga ukubuya, abangane bakhe babuya ngonyaka olandelayo u 1996, abangani laba bathi bamgcina ehlala nomlisa othile wase Nigeria ongaziwa ngegama. Unina uthi unethemba lokuthi uKedibone usaphila.
Uma uke wayibona lentombazanyana, phakamisa ucingo usishayele noma bhala indaba phansi, uyithumele kwa khumbulekhaya@sabc.co.za.
Mhlawumbe nawe ufuna usizo, noma ulahlekelwe isihlobo sakho, esandinda nje ngo Kedibone, uma kunjalo ungabe usapholisa Maseko, bhala indaba phansi uyithumele …. Hayi ke kuze kube ngokuzayo …


text:
Ugqekemeke engeqiwa ntwala umndeni wobulewe
2013-02-28 10:00
Mlondi Radebe, The Witness
Durban - Umndeni wentombazane etholakale ibulewe yangcwatshwa ethuneni elingashoni eSikhawini, uthi umufi ubeyithemba lawo.
Ukubulawa kukaLondiwe Mngomezulu, 22, obefunda eSikhawini FET College, kushiye umndeni ugqemeke engeqiwa ntwala, kusho okhulumela umndeni uPhilani Mathenjwa.
“Ubengumntwana osebenza ngokuzimisela ezifundweni zakhe, ubefuna ukushintsha isimo somndeni wakhe. Akekho kubo osebenzayo, ubethole uxhaso lokwenza izifundo zokupheka," kuchaza uMathenjwa.
Isidumbu sikaMngomezulu sitholwe ngumsebenzi kamasipala, wabikwa ukuthi unyamalele mhlaka-16 Febhuwari, ngesikhathi abakade behlala naye bebona kuphela isikhathi bengamboni.
Umzala wakhe akhule naye uThulile Mathenjwa uthe: “Ubenamaphupho okusiza abazali bakhe, ubefuna ukubabona bethokozile. Ngizokhumbula indlela abezimisela ngayo nogqozu abenalo." kukhala umzala.
Okhulumela amaphoyisa uCaptain Thulani Zwane uthi sekuboshwe ababili ngalesi sehlakalo, nekulindeleke bavele ngaphambi kweNkantolo yeMantshi yaseSikhawini ngoLwesine (namhlanje).
Imbangela yokubulala ibingakazeki.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
UMnyango wezaseKhaya uxwayisa omama bezingane
2013-01-02 09:00
Johannesburg - UMnyango wezaseKhaya uthi uzobahlawulisa abazali abangabhalisi ngokusemthethweni abantwana babo, kuze kuphele izinsuku ezingu-30 bezelwe, kubika i-Eyewitness News.
Iphini likaNgqongqoshe uFatima Chohan uvakashele izibhedlela zaseGauteng, ngenhloso yokukhuthaza ngokubaluleka kokubhaliswa kwabantwana, eMnyangweni.
UChohan uthi kucutshungulwa ngenhlawulo ezonikwa omama abangabhalisile abantwana babo.
“Kuzothi kuphela inyanga kuzobe sekudingidwe kwaqedwa. Inhloso ukukhombisa ukuthi uhulumeni akadlali.”
“Sifuna abazali baqinisekise ukuthi abantwana bathola izitifiketi zabo zokuzalwa, zingakapheli izinsuku ezingu-30.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UPope Benedict XV1 Utshiya Umsebenzi
Umkhokheli wenkonzo yeRoman Catholic umangalise umhlaba ngoMvulo ngokuthi usetshiya isikhundla sakhe ngoba umsebenzi usumkhulela engasela mandla.
WASHINGTON—
Umkhokheli wenkonzo ye Roman Catholic, uPope Benedict XV1 umangalise inengi labasekeli bakhe ngoMvulo ngokuthi usetshiya isikhundla sakhe ngoba esemdala kakhulu njalo umsebenzi usumkhulela.
UPope Benedict, yena oleminyaka engamatshumi ayisitshiyangalombili lanhlanu-85, ukhangelelwe ukusuka kulesi sikhundla ekupheleni kwayonale inyanga kaNhlangula, besekukhethwa omunye ekupheleni kwenyanga ezayo.
Okhulumela isigodlo salinkonzo i-Vatican, u Father Federico Lombardi ubikwa esithi inyathelo elithethwe ngu Pope libamangalisile njalo bebengalilindele kodwa wahle waphanga wathi alibangelwa ngezinye izizatho ngaphandle kokuthi usekhulile.
UPope ubesaziwa ngokulandela imithetho emidala yebandla leRhoma, engavumeli imbono yalamuhla.
Kwake kwaba lembiko yokungethembeki, ukudlwengulwa kwabantwana, ikakhulu abangabafana, kanye lamazwi awakhuba abakholo lwesi moslem uPope Benedict esesikhundleni.
UMnu. George Mkhwananzi, ingcwethi ecubungula ezombusazwe, utshele uSithandekile Mhlanga we Studio 7 ukuthi ngabe inkokhekheli zamabandla enkonzo kanye lawezombusazwe elizweni iyalandela okwenziwe ngu Pope kulokufuna ukubhubhela esikhundleni.
Ingxoxo LoMnu. George Mkhwananzi


text:
Kuphahlazeke indiza yombuso eNdiya
2012-10-15 10:00
New Delhi - Ibhanoyi ebelithwele amasosha asemanzini eningizimi yezwe eNdiya, liphahlazekile kwashona abantu abathathu abahlanganisa abashayeli ababili kanye nochwepheshe wezobuhixihixi.
Indiza lena iChetak, ibisuka eMumbai ilibangise eBangalore ngesikhathi yehlelwa yingozi, kuthiwa umshayeli ubesohlelweni lokuyimisa kuze izofakwa amafutha.
"Indiza iphahlazeke izama ukuhlala phansi, bashone bonke ebebephakathi," kusho isikhulu.
Lena yingozi yesibili ehlanganisa amasosha oMbuso, eyenzeke esikhathini esiyizinyanga ezimbili.
Esehlakalweni sokuqala esenzeka ngomhlaka-30 Agasti, izindiza ezimbili zashayisana eGujarat, kwashona abantu abayisishiyagalolunye.
– Landela Izindaba News24 kuTwitter
(@IzindabaNews24).
- Sapa-DPA


text:
Ingqovungqovu yeveni efanele umndeni wonkeComment on this story
IMOTO: Mazda BT-50
AKUYONA nje kuphela ingqovungovu yeveni lokusebenza emapulazini, kodwa iMazda BT-50 pickup ihlanganise izinto eziningi ngoba ithi iyimoto yokusebenza iphinde ikwazi ukusetshenziswa imindeni uma ihlangene izikhipha.
Uma uyibheka uyabona ukuthi kuhlanganiswe isitayela sobuntofontofo, amandla okumelana nemisebenzi adingeka emotweni enkulu eyiveni. Ihlukene ngezinhlobo ezintathu kukhona iDouble Cab, Single Cab, kanye nebizwa nge Freestyle Cab lena eyakhelwe imindeni kanti futhi ongayisebenzisa ezintweni zamabhizinisi. Okuhle ngazo zonke izinhlobo ukuthi kulokhu kwaMazda bazivulile ngaphakathi ukuze abantu abangaphakathi bakhululeke.
Amandla ale BT-50 abonakala kahle uma idonsa umthwalo njengoba kuyona ukudonsa isikebhe sasolwandle kuyinto engelutho.
Ukungena nokuphuma kule moto kwenziwe kwaba lula uma uqhathanisa neyangaphambili engena esikhaleni sayo. Lokhu kudalwa uhlobo olusha lwezicabha esezivuleka ugabagaba. Lezi zicabha zibonakala kahle kwi Freestyle Cab okuthi noma sezivulekile kuphinde kube nesikhala esikhulu ongabeka kuso izimpahla ngemuva kwezihlalo zangaphambili.
Empeleni kuzona zonke izinhlobo abagibeli bahlala bakhululeke kusukela phansi ezinyaweni, izindawo zokubeka izingalo kanye nezokuncika.
Zonke izinhlobo ze Freestyle Cab (ngaphandle kwalena enenjini engu 2.2 MZ-CD SLX High Ride 4x2 5 MT Diesel) akanye neDouble Cab ziphuma ne-radio edlala i-MP3. I-BT-50 iphuma ne airconditioner eyi dual zone okusho ukuthi ungakwazi ukuyisebenzisa iqondane nawe ngqo ngaphandle kokuphazamisa abanye abagibeli.
KWEZOKUPHEPHA
Njengoba kuyiveni eyakelwe ukwennza imisebenzi nokungcebeleka nomndeni kwa Mazda bakuqikelele ukuthi baqinisa kakhulu kwezokuphepha. Bheka nje ngoba iphuma ne Emergency Brake Assist (EBA) esiza ukuthi imoto ibambe ngqi ezimweni ezinzima lapho umshayeli ebona khona ingozi. Akugcini lapho kodwa iphinde ibe ne Load Adaptive Control (LAC) ekwazi ukukala isisindo somthwalo ngemuva emotweni ukuze ikwazi ukusebenzisa amandla okudonsa ngawo wonke amasondo. Iphinde iphume nobunye ubuchwepheshe kwezokuphepha obubizwa nge Trailer Sway Assist (TSA) obusiza kakhulu ukubona uma umthwalo odonswa imoto ugcwala umgwaqo ngenxa yesisindo. Lobu buchwepheshe buhambisana ne Roll Stability Control esiza ekutheni imoto ingaphenduki uma.
Ezinye izinhlobo kule BT-50 zifakelwe ubuchwepheshe obulekelela umshayeli akwazi ukubona izinto ezingamphazamisa kanti akulula nokushayisa abantu abahamba ngezinyawo ngoba iphuma nePedestrian protection eyakhelwe ebhuthini okuthi noma umuntu kwenzeka umshayise kodwa angalimali ngendlela abengalimala ngayo uma eshayiswa yimoto efana neyakho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone 4 engozini eHeidelberg
2012-12-31 14:29
Johannesburg - Abantu abane bashonile kwathi abanye abangu-14 balimala ngesikhathi kwehla ingozi yetekisi ngaseHeidelberg, kusho abahambisa usizo lokuqala eGauteng, ngoMsombuluko.
Okhulumela abakwaNetcare 911 uSanti Steinmann uthi abantu abathathu baphuthunyiswe esibhedlela ngendiza enophephela emhlane.
Itekisi ebithwele abagibeli iginqikile emgwaqeni ongu-N2, ngezithuba zasekuseni kakhulu.
Phakathi kwabalimele kambi, kubalwa nengane encane.
Imbangela yengozi ayikazeki.
– Landela Izindaba News24 kuTwitter
(@IzindabaNews24).


text:
INingizimu Afrika ithumele ukudla eNiger
2013-01-24 16:37
Johannesburg - Umthwalo osuka kuleli usuthelekile olwandle lwaseBenin, njengoba usendleleni ebheke eNiger, kuyokwelekelelwa ngokudla, kusho iPhini likaNgqongqoshe woMnyango wezangaPhandle u-Ebrahim
Ebrahim.
NgoLwesihlanu olwedlule, izwe lithumele amasaka embewu angu-16 206, kwathunyelwa ukudla kwemfuyo okungamasaka angu-4058, kube amasaka empuphu angu-4305.
Konke lokhu sekuthelekile enhlokodolobha yaseBenin, iCotonou, kusho isitatimende soMnyango.
Okunye ukudla okuhlanganisa namafutha, kuzosuka echwebeni laseThekwini ngasekupheleni kwenyanga kaJanuwari.
Ngonyaka owedlule, uNgqongqoshe woMnyango uMaite
Nkoana-Mashabane, wamemezela ukuthi iNingizimu Afrika izosiza iMali, Niger, Mauritania neChad, njengoba la mazwe ebhekene nengwadla yesimo sezulu esingesihle.
Umthwalo wokuqala wathunyelwa ngenyanga kaSepthemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 14 engozini eGibhithe
2013-01-21 16:07
Cairo - Abantu abangu-14 bashonile ngesikhathi kwehla ingozi yomgwaqo kushayisana itekisi neloli ebelithwele abasebenzi, inhlekelele yehle eningizimu nezwe laseGibhithe.
Ingozi yenzeke ngasedolobheni i-Assiut, ngesikhathi umshayeli wetekisi ehluleka ukuyilawula yase ihamba iyoshayisa iloli, kusho isikhulu.
Bangaphezu kuka-12 000 abantu baseGibhithe asebeshonile ezingozini zomgwaqo kungekudala, kusho izibalo zabeWorld Health Organization.
– Landela Izindaba News24 kuTwitter
(@IzindabaNews24).


text:
Sehlile isibalo sabangasebenzi eSpain
2013-01-03 15:02
Madrid - Isibalo sabantu abafuna imisebenzi eSpain sehlile ngoDisemba, ngemuva kokwenyuka izinyanga ezine zilandelana, kusho ihhovisi likangqongqoshe wezabasebenzi ngoLwesine.
ISpain inezinga labangasebenzi elimi ku-25% kodwa, isibalo sababhalisile abadinga imisebenzi sehle cishe ngo-60 000 ngoDisemba.
Uhulumeni uncome kakhulu ukwehla kwalezi zibalo ekusetshenzisweni kwezindawo zokudlela ngesikhathi sikaKhisimuzi wathi izibalo zikhombisa ukuthi izingala labangasebenzi alisanyuki ngesivinini njengakuqala, kusho unobhala wezwe u-Engracia Hidalgo.
Ngo-2012, isibalo sabantu abafuna imisebeni eSpain sanyuka safinyelela ku-430 000.
Balinganiselwa ku-5.8 million abantu kumanje abangasebenzi kuleliya lizwe, ngokusho kwe-National Statistics Institute (INE) - okuyisibalo esiphezulu kusukela ngo-1977.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kweqiswa emalini ngokaZuma: NxesiComment on this story
UNGQONGQOSHE woMnyango wezemiSebenzi yoMphakathi, uMnuz Thulas Nxesi, uvumile izolo ukuthi ukulungiswa kwezokuphepha emzini kaMengameli Jacob Zuma eNkandla kwaba ngaphezulu kwesabelozimali.
UNxesi uthe kuyacaca ukuthi kwasetshenziswa imali engaphezulu kwaleyo okwakufanele isetshenziswe. Lokhu uNxesi kuthiwa ukusho ekhuluma esiteshini somsakazo iKaya FM ohlelweni lukaJohn Perlman.
Kuthiwa uthe uphenyo lwangaphakathi lokucwaninga amabhuku luzophothulwa ngesonto elizayo futhi umbiko walo uzokwethulwa emphakathini.
UNxesi utshele uPerlman ukuthi imali eyakhokhwa ngomsebenzi wokwakha ishiya imibuzo. Ugxeke imboni yezokwakha ethi maningi amathuba okuthi kudlalwe ngabantu.
Uthe amalungu omphakathi anelungelo lokungajabuli wacela kunikezwe umnyango wakhe ilungelo lokuba uphenye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
BULAWAYO— Ukuqhudelana phakathi kwenhlanganiso ye Zimbabwe Cricket labadlali bomdlalo kakhilikithi kuqhubekela phambili ngemva kokwehluleka kwalinhlanganiso ukubhadala abadlali njengokwethembisa ebikwenze ensukwini ezedluleyo.
Imidlalo eyohlobo lwe Twenty20 obekumele iqhubekele phambili elizweni leZimbabwe ngoMvulo iphinde yadluliselwa phambili ngemva kokuba abadlali beyale belokhu bekhalala umsebenzi bekhonona ngokungaphiwa imfanelo zabo.
Ukuqhudelana kwabadlali le Zimbabwe Cricket kuqale ekupheleni kwanyakenye lapho abadlali abalahle khona izikhali phansi kuyindlela yokuzama ukubamba linhlanganiso ebona ngokuqhutshwa kwalumdlalo elizweni ukuba ihlawule imali yabo eyeholo.
Kusenjalo, iqembu labasakhulayo elimela ilizwe le Zimbabwe emdlalweni kakhilikithi linqobe iqembu labosowabo elimela ilizwe le Australia ngama wickets amathathu emdlalweni wokuzwana amandla odlalwe ngamaqembu womabili elungiselela umncintiswano wezizwe zomhlaba oqala mhla zilitshumi lane kuyonale inyanga kaNhlolanja elizweni le United Arab Emirates.
Iqembu le Zimbabwe likusibaya sika Group D ndawonye le Canada, iNew Zealand kanye le Sri Lanka.
Impelaviki edluleyo ibenhle kakhulu kumaqembu amela ilizwe le Zimbabwe emidlalweni yokudinga intshantshu zezwezaki lase Africa athi iHow Mine kanye le Dynamos wona aphumelele kumidlalo yawo yehlandla lakuqala kumncintiswano we Caf Confederation kanye lowe Caf Champions League.
Ekhuluma ngemva komdlalo weqembu lakhe eliwudlale lele Zanzibar ele Chuoni owehlandla lakuqala elesigaba se preliminary round kumncintiswano we Caf Confederation Cup umqeqetshi we How Mine uPhilani “Beefy” Ncube utshele intathelizindaba ukuba umthwalo uzakuba lula kuqembu lakhe emdlalweni wehlandla lesibili ngemva kokunqoba kwalo okuzwayo lidlala lisekhaya.
Ekhuluma lentatheli ekupheleni komdlalo umqeqetshi weqembu le Chuoni uAli Abdallah Hassan ukhale kakhulu ngesimo senkundla kodwa uthe balakho ukunqoba emdlalweni wehlandla lesibili ozadlalelwa kibo eZanzibar ngempelansonto ezayo.
Kolunye udaba olufanayo iqembu le Dynamos lithuthukise amathuba alo okufinyelela kusigaba esilandelayo esomncintiswano we Caf Champions League ngemva kokunqoba ele Mochudi Centre Chiefs elase Botswana nge 3 ka nya emdlalweni wehlandla lakuqala kusigaba se preliminary round.


text:
Bangcwatshiwe abavukuzi bokugcina
2012-09-10 08:41
Johannesburg - Abavukuzi bokugcina abayisihlanu abashona ngesikhathi kusuka izidubedube emayini yaseLonmin, eMarikana ngenyanga edlule, babekwe emakhaya abo okugcina, kubika iDispatch Online ngoMsombuluko.
Ababili bangcwatshelwe e-Eastern Cape,
oyedwa eLesotho kanti ababili akucacanga kahle ukuthi babekwe kuphi, kusho lo mbiko.
Ababili abangcwatshwe e-Eastern Cape bekungoFezile
David noThembelakhe Mati.
UMati kuthiwa washona ngemuva kwezinsuku ezintathu edutshuliwe, ecashe emjondolo esaba ukuyofuna usizo esibhedlela.
Umngcwabo wakhe ubuhanjelwe nguNgqongqoshe wezemiSebenzi yoMphakathi uThulas Nxesi.
- Landela
IzindabaNews24 kuTwitter
- SAPA


text:
Zihlanganiswe nabazali izingane eziduke olwandle
2013-01-02 11:01
Cape Town - Abezokuphepha edolobheni laseKapa bekanye nabakwaSecurity Directorate sebehlanganise izinkulungwane zezingane ebeziduke olwandle, bezihlanganisa nabazali bazo, kubika i-Eyewitness News.
Izinhlaka lezi ziqale umkhankaso obizwa nge-Indentikidz, ngenhloso yokuthi kusizakale izingane ezilahlekile, zibuyiselwe kubazali bazo.
Izingane bezifakwa amabhande anemininingwano yabazali, engalweni.
Okhulumela idolobha uWilfred Solomons-Johannes uthi zibalelwa ku-5 000 izingane ezihlanganiswe nabazali.
USolomons-Johannes uthi izingane eziningi beziduka ngesikhathi abazali begajwe wutshwala, uthe kukhona nabazobhekana namacala.
“Abantu ababheka izingane ezingenabazali bathola ukuxwayiswa kodwa kuthi uma inkinga iqhubeka bese bebhekana nengalo yomthetho.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Angaxhamazeli uhulumeni nge-etoll - Cosatu
2012-10-04 14:04
Johannesburg - Uhulumeni uzobe uyaxhamazela uma ememezela uhlelo lwe-etolling, ekulindeleke luqale emigwaqeni yaseGauteng, kusho umfelandawonye wezinyunyana zabasebenzi iCosatu, ngoLwesine.
Uma kwenzeka ememezela lolu hlelo, kuyomele izinhlangano eziphikisayo zibuyele emuva zingene emigwaqeni, kusho okhulumela iCongress of SA Trade Unions, uPatrick Craven.
Kulindeleke ikomidi i-Inter-ministerial committee, ngaphansi kweGauteng Freeway Improvement Project, limemezele ukuthi ngempela izohamba kanjani le etolling.
"Ikomidi lizomemezela ngoLwesihlanu ukuthi uhlelo lonke luzohamba kanjani,” kusho umkhulumeli walo uThabo Masebe.
"Ikomidi lihlangane nezinhlaka ezahlukene, ngenhloso yokufinyelela esiphethweni,” echaza.
ISekela likaMengameli wezwe uKgalema Motlanthe, nguye onguSihlalo we-IMC.
UMasebe uthe kunamathemba okuthi lokho okunqunyiwe kuzokwanelisa bonke abantu abathintekayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sekushone inqwaba eSyria
2013-01-03 10:59
Geneva - Bangaphezu kuka-60 000 abantu asebebulewe eSyria, kusukela kwaqala izimpi zokuzama ukuchitha uMengameli uBashar Assad, kusho isikhulu ku-United nations.
Izmpi zaqala ngoMashi ngo2011.
UNavi Pillay, oyi-UN High Commissioner for Human Rights, uthi izibalo ezikhathazayo zithi bangu-59 648 abantu abakade sebeshonile ngoNovemba.
"Sikholwa wukuthi lesi sibalo sesikhulile kusukela ngoNovemba, sikholwa wukuthi sebengaphezu kuka-60 000 abashonile. Bakhona nabashone njengoba kuqale unyaka ka-2013," kusho isitatimende sikaPillay.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Basabela izimpilo zabo abezempilo eSyria
2012-05-15 14:03
Paris – Abantu abalimele muva
nje eSyria, kanye nabezempilo abazame ukubasiza, babeke eceleni ukuthi bangase
baboshwe noma bashaywe, kusho abosizo lwezempilo iMedecins Sans Frontieres
(MSF) ngoLwesibili.
Odokotela beMSF, ngemuva kokuhlulela ukuthola imvume yokusebenza kuleliya lizwe,
bazingenele ngokwabo bakwazi ukufinyelela eHoms nase-Idlib okuyizindawo zamavukelambuso,
futhi okuyindawo lapho abezempilo bezingelwa khona baboshwe noma bashaywe
kanzima, kusho isikhulu seMSF uDounia
Dekhili.
"Sisesimweni esihlukile eSyria: akuvunyelwe ukusizwa kwabantu, kanti
ukuhlukunyezwa kwabalimele nodokotela kuyingxenye umbuso owenza ngayo izinto,”
usho kanje.
"Ngokusho kodokotela baseSyria, usuke usengozini efanayo nomuntu
otholakale ephethe isibhamu kanye nalowo otholakale enakekela abalimele,” kusho
udokotela obeyingxenye yethimba leMSF ebelihambele kuleliya lizwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Angase amiswe uDodovu
2013-02-27 12:02
Johannesburg - UNgqongqoshe woMnyango wezoHulumeni baseKhaya eNorth West, ophinda abe nguSihlalo eqenjini i-African National Congress esifundazweni uChina Dodovu, angase amiswe njengoba ebhekene necala lokwakha itulo lokubulala.
Lokhu kukhishwe ngabezindaba zePretoria News.
UDodovu waboshwa wuphiko loKlebe ngoMsombuluko, ungumsolwa wesishiyagalombili ukuthi aboshwe ecaleni lokubulawa kwalowo owabe enguNobhala weqembu, esifundeni i-Dr Kenneth Kaunda, u-Aubuti Chika, owabulawa ngonyaka owedlule.
UDodovu uvele ngaphambi kwenkantolo yeManstshi yaseKlerksdorp, ngoLwesibilil, icala lahlehlela uLwesithathu.
UNobhala we-ANC eNorth West uSupra Mahumapelo, uthe kuzodingidwa ngokuboshwa kukaDodovu, uma kuhlangana ikomidi ngoLwesine.
UNdunankulu wesifundazwe uThandi Modise, usevele umemezele ukuthi isikhundla sikaDodovu sizobanjwa nguNgqoqngqoshe woMnyango wezeziMali, uPaul Sebego.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Abafundi bawela umfula uma beya esikoleni
2013-01-17 10:01
Durban - Abafundi baseKhamanzi CP School ngaseGreytown, KwaZulu-Natal, kudingeka ukuthi bawele umfula njalo uma beya esikoleni, ngokusho kombiko weThe Witness ngoLwesine.
Lo mfula awunalo ibhuloho ngakho-ke izingane kumele zikhumule izicathulo, kwesinye isikhathi nemifaniswano ukuze zikwazi ukuwela kahle.
Umfundi kaGrade 4 uSphesihle Mdunge uthi abafundi sebeyijwayele le mpilo.
"Zonke izinsuku uma siya esikoleni kumele siqale sikhumule izingubo ukuze siwele kahle. Kwesinye isikhathi izimpahla zethu zimuka nomfula, noma kumuke thina uqobo," kusaqhuba uMdunge.
Babalelwa ku-200 kwabangu-500 abafundi abawela lo mfula mihla namalanga.
Abafundi babuyele esikoleni bathola ukuthi kuningi okonakele njengoba kwakunesiphepho ngamaholidi.
UNgqongqoshe wezeMfundo eKZN uSenzo Mchunu uthe ziningi izikole ezibhekene nale nkinga esifundazweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uboshiwe ‘ogwaze’ intombi yomyeniComment on this story
NOKUBONGWA PHENYANE
UBOSHWE eqeda ukuphuma ngomnyango wasesontweni umkamfundisi ogwaze walimaza intombazane abeyisola ngokuthandana nomyeni wakhe webandla iFull Gospel Church eseMbali, e-Unit 2, eMgungundlovu.
Uboshwe izolo emva kokuthi intombazane ihambile yayovula icala ngoLwesihlanu icindezelwa wumndeni wayo.
Isolezwe NgoMgqibelo libike ngodaba lukamkamfundisi okuthiwa ngemuva kokuthi umyeni wakhe engalalanga ekhaya uhambe waya kulo wesifazane abasonta naye wafika wamgwaza amanxeba amabili ekhanda.
Okhulumela amaphoyisa, uLieutenant Colonel Vincent Mdunge, uthe basazolubheka lolu daba usacela intatheli iphinde ibuyele kuye kodwa ukuhamba kwesikhathi ucingo lwakhe beselukhala lungabanjwa.
Umthombo osondelene nomkamfundisi uthe uboshwe ngesikhathi kuphela inkonzo ngoba icala bese livuliwe. amaphoyisa amlinde ngaphandle kwesango.
“Ngikhuluma nawe nje usesiteshini samaphoyisa. Bebekhona bobabili nomfundisi kusanda kuphuma isonto kodwa abakubo kwantombazane bebengekho. Bathe sebeyayeka ukusonta ebandleni emva kwalesi sigameko,” kusho yena.
Uthe bakufanisa nehlazo okwenziwe ngumkamfundisi okuthiwa akaqali ukulwa. ezinyangeni ezintathu ezidlule kuthiwa walwa nenye ingane esikoleni sakhe bebanga isoka, hhayi umfundisi.
Kuthiwa umkamfundisi ube nesiqiniseko sokuthi bayathandana ngokuthi ngeledlule abone imiqhafazo evela kowesifazane wasenkonzweni kwiselula yomyeni wakhe efakazela ukuthi bebelele ehhotela iRegal Inn elibude buduze nomuzi wabo.
Umthombo uthe ngesonto eledlule umkamfundisi ufike enkonzweni wakhipha lo wesifazane isonto lisanda kuqala umfundisi eqeda kuthandaza.
“Ulicele kahle leli volontiya ukuthi limphelezele khona into afuna ukuyoyilanda ekhaya. Sebefikile ekhaya uqale ngokuthi akhiye isango nomnyango maqede wangena ekamelweni lokulala, wakhumula isiketi wagqoka ama-leggings,” kusho lo mthombo.
Uqhube wathi lo wesifazane ungene endlini kuqoqwe kwabekwa ndawonye ummese, iphini lokubonda uphuthu, insimbi ende nesikele.
Kuthiwa umama umfundisi uqale wanquma ama-dreadlocks alo wesifazane ngoba ethi enziwe ngemali yakhe nokuthe eqeda wahosha iphini wamshaya emphoqa ukuba avume ukuthi uthandana nomyeni wakhe futhi ubelele naye ehhotela iRegal Inn.
“Lize laphuka iphini lilokhu liphika ivolontiya. Usuke lapho wadonsa insimbi, wagalela ngayo kuye kodwa walokhu eqhubekile nokuphika. Ube esedonsa ummese wamgwaza ngawo ekhanda amanxeba amabili. Ugwazekile nasezingalweni abelokhu evika ngazo wagcina ngokuthi awe phansi kodwa waqhubeka wamgwaza nasezinyaweni,” kusho lo mthombo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
NGOKUKAJOHANE 3
UJesu ukhuluma noNikodemu
1-Kwakukhona umuntu wakubaFarisi, nguNikodemu igama lakhe, isikhulu sabaJuda. 2-Lowo-ke weza kuye ebusuku, wathi kuye: “Rabi, siyazi ukuthi ungumfundisi ovele kuNkulunkulu, ngokuba akakho ongenza lezi zibonakaliso ozenzayo, uma uNkulunkulu engenaye.”
3-UJesu waphendula, wathi kuye: “Ngiqinisile, ngiqinisile ngithi kuwe: Uma umuntu engazalwa ngokusha, angewubone umbuso kaNkulunkulu.”
4UNikodemu wathi kuye: “Umuntu angazalwa kanjani esemdala na? Angangena ngokwesibili esiswini sikanina, azalwe, na?”
5-Waphendula uJesu, wathi: “Ngiqinisile, ngiqinisile ngithi kuwe: Uma umuntu engazalwa ngamanzi nangoMoya, angengene embusweni kaNkulunkulu. 6-Lokho okuzelwe yinyama kuyinyama; nalokho okuzelwe nguMoya kungumoya. 7Ungamangali ngokuba ngithe kuwe: ‘Nimelwe ukuzalwa ngokusha.’ 8-Umoya uphephetha lapha uthanda khona; uyaluzwa udumo lwawo, kodwa kawazi lapho uvela khona nalapho uya khona; banjalo bonke abazelwe nguMoya.”
9UNikodemu waphendula, wathi kuye: “Lokhu kungenzeka kanjani na?”
10UJesu waphendula, wathi kuye: “Wena ungumfundisi ka-Israyeli, awukwazi lokhu na? 11-Ngiqinisile, ngiqinisile ngithi kuwe: Sikhuluma esikwaziyo, sifakaza ngesikubonileyo; kepha anibamukeli ubufakazi bethu. 12Nxa nginitshelile okomhlaba, kanakholwa; ningakholwa kanjani, uma nginitshela okwasezulwini na? 13-Akakho owenyukele ezulwini, kuphela yena owehla ezulwini, iNdodana yomuntu. 14-Njengokuba uMose waphakamisa inyoka ehlane, kanjalo iNdodana yomuntu imelwe ukuphakanyiswa 15-ukuba yilowo nalowo okholwa yiyo abe nokuphila okuphakade.
16-“Ngokuba uNkulunkulu walithanda izwe kangaka, waze wanikela ngeNdodana yakhe ezelwe yodwa ukuba yilowo nalowo okholwa yiyo angabhubhi, kodwa abe nokuphila okuphakade. 17Ngokuba uNkulunkulu kayithumelanga iNdodana ezweni ukuba yahlulele izwe, kodwa ukuba izwe lisindiswe ngayo. 18-Okholwa yiyo kahlulelwa; ongakholwa usahlulelwe, lokhu engakholwanga egameni leNdodana ezelwe yodwa kaNkulunkulu. 19Ukwahlulela kuyilokhu ukuba ukukhanya kufikile ezweni, kepha abantu bathanda ubumnyama kunokukhanya, ngokuba imisebenzi yabo ibimibi. 20-Ngokuba yilowo nalowo owenza okubi uzonda ukukhanya, akezi ekukhanyeni ukuba imisebenzi yakhe ingasolwa. 21Kepha owenza iqiniso uyeza ekukhanyeni, ukuze imisebenzi yakhe ibonakaliswe ukuthi yenziwe kuNkulunkulu.”
Ubufakazi bokugcina bukaJohane
22Ngasemva kwalokho uJesu weza nabafundi bakhe ezweni laseJudiya; wahlala khona nabo, wabhapathiza. 23Naye uJohane wayebhapathiza e-Enoni eduze neSalimi, ngokuba amanzi ayemaningi lapho; beza babhapathizwa. 24Ngokuba uJohane wayengakafakwa etilongweni. 25Kwase kuvela ukuphikisana phakathi kwabafundi bakaJohane nabaJuda ngokuhlambulula. 26Base beza kuJohane, bathi kuye: “Rabi, lowo owayenawe phesheya kweJordani, owamfakazelayo, bheka, uyabhapathiza, bonke beza kuye.”
27-UJohane waphendula wathi: “Umuntu angelwamukele utho, uma engaluphiwanga luvela ezulwini. 28-Nina ngokwenu niyangifakazela ukuba ngathi: ‘Angisiye uKristu mina, kodwa ngithunyiwe ngaphambi kwakhe.’ 29-Onomlobokazi ungumyeni, kepha umhlobo womyeni omiyo emuzwa uthokoza nokuthokoza ngezwi lomyeni. Le ntokozo yami isiphelele. 30Umelwe ukukhula yena, nginciphe mina.
31-“Ovela phezulu uphezu kwakho konke; ovela emhlabeni ungowomhlaba, ukhuluma okomhlaba. Ovela ezulwini uphezu kwakho konke. 32Akubonileyo nakuzwileyo lokho ufakaza ngakho; kepha akakho owamukela ubufakazi bakhe. 33-Owamukele ubufakazi bakhe ulubekile uphawu lokuthi uNkulunkulu uqinisile. 34-Ngokuba lowo uNkulunkulu amthumileyo ukhuluma amazwi kaNkulunkulu; ngokuba akaniki uMoya ngokulinganisela. 35-UYise uyayithanda iNdodana, wanikela konke esandleni sayo. 36-Okholwa yiNdodana unokuphila okuphakade; kepha ongakholwa yiNdodana kayikubona ukuphila, kodwa intukuthelo kaNkulunkulu ihlezi phezu kwakhe.”


text:
Bavulelana amacala abakwa-SAA
2012-10-09 10:06
Johannesburg - Ummeli waloyo owabe eyisikhuku enkampanini yezindiza i-SAA uKhaya Ngqula, usetshele loyo owabe engusihlalo uCheryl Carolus, ukuthi uhlela ukumvulela icala lokwehlisa isithunzi.
Iphephandaba iBusiness Day libike ukuthi uNgqula uzofuna ukukhokhelwa isamba esingu-R40 million, njengenhlawulo yokwehliswa isithunzi.
Ummeli uThemba Langa utshele iphephandaba ukuthi bazovula icala.
Kuthiwa lokhu kuza ngemuva kokuthi uCarolus - oshiye emsebenzini ngesonto eledlule, watshela leli phephandaba mhlaka-30 Septhemba, wathi ibhodi yakwa-SAA ikwazile ukulwisana nobugebengu, ukuncintisana, inkohlakalo kanjalo nokukhwabanisa okwabe kuqalwe ngabaphathi bangaphambilini.
Incwadi ebhalelwe uCarolus ngu Langa ithi: "Ngokubona kwethu, uma usho abaphathi baphambilini usho abaphathi abakade bephethwe yikhasimende lethu uNgqula."
ULanga uthe uCarolus unikwe kuze kube nguLwesibili ukuthi aphendule ngalolu daba lokuhlawula u-R40 million.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).
- SAPA


text:
Sitholakele isidumbu soweMK
2013-01-15 10:04
Durban - Sigcine sitholakele isidumbu somholi weMK Veterans nowaduka ngesikhathi ebhukuda nabangani bakhe eNanda Dam, KwaZulu-Natal, ezinsukwini eziyisishiyagalombili ezedlule, kubika iThe Mercury ngoLwesibili.
Isidumbu sikaSihlalo wesifunda kuMkhonto weSizwe Military Veterans Association, uNduduzo "Sticks" Mdletshe, 40,
sitholwe ngoMsombuluko.
UMdletshe kuthiwa wagwiliza ngesikhathi engcebeleka ngesikebhe nabangani ngoJanuwari.
UMdletshe waba sematheni nyakenye ngesikhathi elala phansi emgwaqeni ongenela emzini kaMengameli Jacob Zuma nalapho umholi weDA uHelen Zille efuna ukuyowuhlola.
UColonel Vincent Mdunge ukuqinisekisile ukuthi amaphoyisa angabatshuzi athole isidumbu sikaMdletshe maphakathi naleli damu.
Kuvulwe icala ngokufa komuntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kutholakale intombazane ibulewe
2013-01-31 14:02
Johannesburg - Kutholakala isidumbu sentombazane, 15, ethuneni elingashoni esigodini saseVerdwaal, e-Itsoseng, kusho amaphoyisa aseNorth West ngoLwesine.
Kulandela ukuthungathwa, isidumbu sayo ebesingagqitshiwe sonke sitholakale ehlathini ngoLwesithathu, ngemuva kokubikwa njengomuntu odukile ngeSonto, kusho uSergeant Philani Nkwalase.
Abazali bale ntombazane bagcine ukuyibona ngoLwesihlanu ngesikhathi iya esikoleni.
"Ngokusho kwengane afunda nayo, baphuma esikoleni baya endaweni yokucima ukoma. Kuthiwa ingane le ithi yabe isiphelezela umufi phakathi kwamabili esegoduka, yagcina lapho ukumbona," kusho uNkwalase.
Kuzohlolwa isidumbu ukuze kutholakale imbangela yokushona kwakhe.
Akukaboshwa muntu ngalesi sigameko.
- Landela
IzindabaNews24 kuTwitter
- SAPA


text:
Lokhu Kubangelwana Izikhundla KuAPEX Council
I-ZIMTA Ithi ngabe i-APEX Council eyayikhokhelwa nguNkosikazi Chikowore iyaqedisa umsebenzi wokukhulumisana lohulumende ngodaba lweholo
Sithandekile Mhlanga
07.01.2013 19:04
WASHINGTON—
Inhlanganiso elwela amalungelo ezizisebenzi zikahulumende,eye APEX Council ithi isiqoqa umhlangano wesiphange-phange owokuxazulula udaba lokuthi yiphi inkokheli yomanyano walinhlanganiso ezakhulumisana lohulumende ngodaba lokukhutshulwa kweholo lezisebenzi.
Lokhu kulandela imbiko ephume kuphephandaba le The Herald lapho owayengumkhokheli walinhlanganiso, uNkosikazi Tendai Chikowore, obikwa esithi izisebenzi zikahulumende zivumelene ukuthi iAPEX Council owayeyikhokhela yena iqhubeke ikhulumisana lohulumende ngodaba lweholo njengoba yayisivele isiqalisile lumsebenzi.
I-APEX Council eyakhethwa kutsha ngomnyaka odluleleyo ngemva kokudonselana okukhulu, ekhokhelwa nguMnu. David Dzatsunga yona ibikwa ifanele idedele endala okwenyanga ezintathu.
Kodwa umkhokheli wenhlanganiso ye Progressive Teachers’ Union of Zimbabwe UMnu. Takavafira Zhou utshele iStudio 7 ukuthi inhlanganiso yakhe imangele ukubona loludaba kumaphephandaba ngoba lungakavunyelwana ngokupheleleyo. Amazwi kaZhou agcizelelwe nguMnu. Dzatsunga kungxoxo ayiqhube le Studio 7.
UMnu. Sifiso Ndlovu, isiphathamandla se ZIMTA utshele uSithandekile Mhlanga weStudio 7 ukuthi ngabe izisebenzi zikahulumende ziyavuma ukuthi i-APEX Council eyayikhokhelwa nguNkosikazi Chikowore iqedise lumsebenzi njengoba ekhokhelwa nguDzatsunga ingakemukelwa ngokusemthethweni nguhulumende.
Ingxoxo LoMnu. Sifiso Ndlovu


text:
Kubulawe 11 eKenya
2012-09-07 11:13
Mombasa – Abantu abebehlomile bathungele ngomlilo izindlu babulala abantu abaningi esifundeni saseKenya esisogwini odlameni olusha oluhambisana nombango wamanzi kanye nomhlaba, kusho isikhulu sikahulumeni kanye nesakhamuzi.
"Ukuhlasela kwenzeke ebusuku ngoLwesine. Sizwe ukuqhuma kwesibhamu nokuhayiza kwabantu, kwalandela ngentuthu,” kusho uJillo Dabacha, onguSihlalo wenhlangano eqapha udweshu emphakathini.
"Kubulawe abantu abangu-11,” usho kanje.
Isikhulu sikahulumeni wenzawo sikuqinisekisile lokhu kuhlasela saphinde sathi “kubulawe abantu abaningi”.
Ngenyanga edlule abahlaseli ababehlome ngezimbazo nemikhonto babulala abantu abangaphezulu kuka-50 kuyona le ndawo.
- Landela
IzindabaNews24 kuTwitter
- Reuters


text:
Azinahlonze izibalo zakuleli - Umbiko
2012-11-01 12:31
Johannesburg - Izifundo zesayensi nezibalo zakuleli azishayi khona njengoba iNingizimu Afrika ibe semsileni emazweni angu-62 enhlolovweni yeWorld Economic Forum.
Lo mbiko ubeke leli lizwe kunombolo 54 uma kuziwa ngasekubhaliseleni ukungena ezikhungweni zemfundo ephakeme - ngemuva kweNdiya, kodwa yahlula iMorocco, Ghana, Bangladesh,
Nigeria, Pakistan, Kenya neTanzania.
Leli lizwe lilale unombolo 28 kuyona yonke imikhakha, kanti belihamba phambili esifundeni iSub-Sahara.
Kule ngqungquthela kuphinde kwabhekwa nokuthuthukiswa kwemali, nokuxhumana nokuthuthukiswa komnotho, intela, izimali zokwenza ibhizinisi nokunye.
Lo mbiko ukhishwe ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izinhlelo zokunqanda inkohlakalo ku-ANCComment on this story
MDU NCALANE
Ebika eseMangaung
IQEMBU elibusayo i-African National Congress, selinqume ukusungula ikomiti elizobheka ubuqotho babaholi abazotshalwa ezikhundleni ezehlukene nasemazingeni wonke kahulumeni ukunqanda inkohlakalo. Lokhu likwenze emuva kokuzinuka amakhwapha engqungqutheleni kazwelonke ka-53 ebiseMangaung kuleli sonto.
Le ngqungquthela ebihanjelwe yizithunywa ezibalelwa ku-4 500 eziphuma kuwo wonke amagatsha, ikuvumile ukuthi ubungekho umgomo olawula ukutshalwa kwamalungu alo mbutho ezinhlakeni ezehlukene. I-ANC imemezele ukuthi isibhabhadise umgomo ozobizwa ngeCadre Policy, nokuyiwona ozoqinisekisa ukuthi umuntu wayo othunywa noma yikusiphi isikhundla embuthweni nakuhulumeni kanjalo nakumasipala nasezinkampanini ezingaphansi kukahulumeni, ngabantu abanamakhono afanele lowo mkhakha abathunywa kuwona.
Iphinde yamemezela ukuthi ingqungquthela inqume ukuba kusungulwe ikomiti elizobizwa nge-Intergrity Committee, elizoba sezingeni likazwelonke nasezifundazweni, okuyilona elizoqapha ubuqotho kubaholi baKhongolose kuzo zonke izinhlaka kusukela embuthweni kuya kuhulumeni nakomasipala.
Le nhlangano ikusho lokhu ebusuku ngoLwesithathu emuva kokuphothula ukudingida umgomo wokubuyekezwa kabusha kwale nhlangano. UNobhala kaKhongolose eGauteng uMnuz David Makhura, uthi lokhu kuzoba yingxenye yezinhlelo zeminyaka engamashumi amabili ezayo okuhloswe ngayo ukuphucula i-ANC ukuze ihambisane nezibopho zayo zobuqotho, ukulwa nenkohlakalo, ukuba sebantwini nokuzwelana nabantu ngaso sonke isikhathi. Uthe ingqungquthela ivumelene ngokuthi leli hlandla leminyaka engu-20 yesibili yenkululeko lizobizwa ngeSecond phase of the Transition.
“Ingqungquthela ibhabhadise okunigi eyayixoxe ngakho ngoJuni engqungqutheleni yemigomo. Kuncane kakhulu okusha okuqhamukile la eMangaung. Udaba lokuqeqeshwa kwawo wonke amalungu ombutho kube seqhulwini. Injongo ka-ANC wukuthi kule minyaka engamashumi amabili ezayo wonke amalungu akhe ebe eseqeqeshiwe ngokwezombusazwe, ukuphatha uhulumeni, kanjalo nokuqeqeshwa kwezezimali kwalabo abasuke bezothunywa kuhulumeni. Sinamakhansela amaningi angaqeqeshiwe ngokwezimali kodwa athatha izinqumo ezinkulu nezinomthelela omkhulu kabi ezimalini kodwa ebe engazi. Lokhu kumele kuphele ngokuthi aqeqeshwe. Nawo wonke amalungu amasha azojoyina umbutho azoqeqeshwa kabanzi ngezibopho nombono nokuphokophela kwe-ANC. Ukuqeqeshwa okunzulu kuzophinde kugxile futhi nasophikweni lwentsha, okuyilona okumele lube wumthombo wokuphakela i-ANC, ngabaholi bakusasa,” kusho uMakhura.
Uthe ingqungquthela ithume isigungu esiphezulu esisha ukuba ezinyangeni ezintathu sakhe i-Intergrity Committee. “Okunye okubekwe yingqungquthela wukuthi umthetho-sisekelo kumele ulokhu uqiniswa ikakhulukazi esigabeni sokuziphatha. Kwikota yokuqala yonyaka ozayo lesi sigungu sithunywe ukuba sibumbe ibhukwana elinemigomo yokuziphatha kwamalungu bese liyashicilelwa,” kusho uMakhura.
Yile khomishana ebibizwa nge-Organisational Renewal ephinde yabheka iziphakamiso ezishubise ingqungquthela njengoba phambilini kwake kwaba nesiphakamiso sokuthi izimpiko akumele zibe noMengameli kodwa kumele babizwe ngoSihlalo bakaZwelonke. “Sikudingide kabanzi lokhu kule khomishana nengqungquthela yakubhabhadisa ukuthi izimpiko azingashintshi kodwa kumele ziqiniswe ukuze zenze umsebenzi ezasungulelwa wona okuwukuphakela umbutho omkhulu ngamalungu asevuthiwe kulezi zinhlaka okuwuphiko lwentsha nolwabesifazane,” kusho uMakhura. Olunye udaba olungene kule khomishana olwesibalo samalungu esigungu esiphezulu obekuhlongozwe ukuthi singase sincishiswe kodwa ingqungquthela yathi silungile singu-80.
UMakhura uthi konke lokhu nokunye ngeke kwenzeke ngesikhathi esincane yingakho bekudidiyele ndawonye ezinhlelweni zeminyaka engu-20 kusukela ngenyanga ezayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kukhunjulwe olwaseMarikana
2012-12-25 10:01
Johannesburg - UNdunankulu waseNorth West uThandi Modise ukhumbule isibhicongo saseMarikana ngesikhathi edlulisa umyalezo wakhe kaKhisimusi ngoMsombuluko.
"Sithanda ukudlulisa ukubonga kwethu kubaholi bamabandla abangaphansi kweSouth African Council of Churches nabendabuko ngokudlala indima ebonakalayo ngesikhathi kunezingxoxo zamaholo embonini yezimayini," esho.
Amaphoyisa adubula abulala abavukuzi abangu-34 ngo-Agasti 16 ngemuva kokuqubuka kothuthuva ngesikhathi kunesiteleka emayini yakwaLonmin, eMarikana.
"Izinselelo esihlangabezane nazo kulo nyaka zisifundise okuningi zasiqwashisa nangokungalingani okukhona."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Uhulumende uthi semise uhlelo lokuthatha amapulazi abalimi abamhlophe avikelwe yizivumelwano iZimbabwe eyazilobelana lamanye amazwe ezamaBilateral Investment Promotion and Protection Agreements.
Umphathintambo obona ngezomhlabathi lokuhlaliswa kutsha kwabantu uMnu Hebert Murerwa uthi uhulumende uyakuvuma ukuthi ulezikwelede zabalimi abathathela amapulazi kungelambadala eminyakeni esanda kwedlula.
Ngalokho, uthi uhulumende uphakathi kokudinga imali ukuthi ahlawule abalimi laba.
UMongameli Robert Mugabe ubehlezi esithi uhulumende kasoze ahlawulele amapulazi la.
Kulabalimi beNetherlands abangamatshumi amane abathathelwa amapulazi abo bahamba edale leInternational Court for Settlement of Investment Disputes kuminyaka edluleyo becela ukuthi lumthethwandaba ubambe uhulumende ngamandla ukuthi ubahlawule.
Lelidale lavumela isicelo sabo, njalo uhulumende uthi uyavuma ukuthi uyabakweleda izigidi lezigidi zemali.
Kodwa ingcwethi kwezombusazwe uMnu Nkululeko Sibanda uthi kaboni uhulumende eyithola limali.
Ingxoxo LoMnu Nkululeko Sibanda


text:
Kuphele amahlathi kowabulala
2013-01-28 16:42
Durban - Inhlanzi ishelwe ngamanzi endodeni yaseThekwini eneminyaka engu-50 ubudala, ekuthiwa yabulala intombi yayo eminyakeni emine eyedlule, kusho amaphoyisa ngoMsombuluko.
Indoda lena iboshwe iseSydenham, ngeSonto, ngemuva kweminyaka emine ibaleka, kusho uCaptain Thulani Zwane.
UBrenda Pillay, 38, waxabana nesoka lakhe mhlaka-13 Ephreli, ngesikhathi esefulethini lakhe kuBrickfield Road, eThekwini.
Umsolwa lona kuthiwa wabe engafuni ukuhlukana nentombi eyabe isiqeda ubudlelwano.
"Udadewabo kamufi owabe ekhona ngesikhathi kuqala ingxabo, waphuma endlini eyofuna usizo, kwathi uma ebuya wathola udadewabo eseshonile," kusho uZwane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uphoxiwe KwaSwayimane uMazibuko
2013-02-05 10:03
Johannesburg - Umholi weDemocratic Alliance ePhalamende, uLindiwe Mazibuko, uvinjiwe emizamweni yakhe yokuvakashela ugogo, 82, waKwaSwayimane, KwaZulu-Natal, owadlwengulwa.
Iphephandaba iThe Times, likhiphe lo mbiko ngoLwesibili, lithi iqulu labantu abalinganiselwa ku-25, ebeliphethe izinto zokusebenza engadini livimbe uMazibuko.
Iqulu beliphethe izinto ezihlanganisa amageja, amafosholo, izimfologo, nezizenze.
Laba kuthiwe bebenika umphakathi amaphepha agqugquzela ukuthi akuxoshwe uMazibuko nabhelwe kanje: "Go die DA and your money, we don't want your help" okusho ukuthi "Hamba uyofa DA nemali yakho, asiludingi usizo lwakho".
Ikhansela le-African National Congress ewadini, uMduduzi Goba, uchaze lokhu kuvakasha kukaMazibuko wathi kuyindelelo.
Omunye usopolitiki ohlobene nogogo, unqabele abe-DA ukuthi bangene emzini kagogo.
"I-DA ayizange ifike ngesikhathi esanda kudlwengulwa ezinyangeni eziyisikhombisa ezindlule. Ngoba nakhu eseqala ukululama sebeyabuya bazomvusela amanxeba, i-DA izama ukuzokhankasa," kusho isihlobo.
UMazibuko udlulele esiteshini samaphoyisa esiseduze wafike wavula icala lokusatshiswa, evulela i-ANC.
UNobhala we-ANC esifundeni uSupa Zuma, ukuphikile ukuthi amalungu e-ANC avimbe amalungu e-DA.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ubhululu kaZuma nenkontileka yezigidi
2013-01-18 12:02
Johanessburg - Inkontileka ka-R1.25 billion yokuthi kusatshalaliswe ama-meter kagesi edolobheni laseGoli, yanikwa usomabhizinisi ongubhululu kaMengameli uJacob Zuma.
Umbiko wephephandaba iMail & Guardian uthi kuningi okungahanjiswanga ngendlela ngesikhathi usomabhzinisi uVivian Reddy, ehlomula ngethenda.
Umbiko wephephandaba uthi kwadingeka ukuthi kuguqulwe izinto eziningi eziyizimfanelo, kuze ithenda izogcina itholwa yinkampani kaReddy, i-Edison Power.
Ukuguqulwa kwezimfanelo kuthiwa kwalahlekelisa abebhizinisi iHefcom, ababegaqele ithenda nenkampani kaReddy i-Edison.
Incwadi eyabhalelwa abakwa-Edison ibazisa ukuthi bahlomele lethenda yaphasiswa kukhona izikhulu zeCity Power neCity of Johannesburg.
Umbiko uthi akukho okuphathekayo okukhomba ukuthi kukhona la kungahanjiswanga khona ngendlela ngesikhathi kukhishwa ithenda.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Abantu banakho kancane ukuqonda nge-HIV
2013-02-22 16:01
Cape Town - Umbiko okhishwe ngabeCentre for Health and
Population Studies, e-University of KwaZulu-Natal uthi ukukhishwa
kwemishanguzo yegciwane lengculaza kunemiphumela emihle.
Kuthiwa liyehla izinga lokushona kwabantu abanegciwane lengculaza uma kubhekwa kusukela ngo-2000 kuya ku-2011.
Abafundi bathi bakhona abaliqondisisayo leli gciwane nokho kusanzima ukuthi abantu baphumele obala ngegciwane.
UDebongs Bongani Madiba uthe: Kumele uzitshele ukuthi awuwedwa okulesi simo, baningi abanye abayizigidi.
Inkinga abantu abaphathwa kahle ezibhedlela zikahulumeni, amanesi ayadelela.
UKhulekani Kenneth uthe: Asikakhululeki ukuthi umuntu angadla imshanguzo phambi kwabantu, ikakhulu kithi thina bantu abansundu.
Abantu abakuqondi ukuthi ziningi izifo ezingelapheki ezifana nesifo sikashukela.
UMinister Babaka O-j Sithole uthe: Ngicabanga ukuthi ingxenye yabantu baseNingizimu Afrika sebeyakuqonda ukuthi igciwane lengculazi liyisifo nje esicishe sifane noshukela futhi liyalawuleka akulona elilawula umuntu.
Lokhu kuyosiza kakhulu thina njengesizwe ekutheni sikwazi ukubamukela abanaleli gciwane.
Disclaimer: INews24 iqhakambisa ukukhuluma
ngokukhululeka nokuzwakaliswa kwemibono eyahlukene. Lokho kuchaza ukuthi
imibono yababhali bezingosi eshicilelwe kuNews24, akuyona imibono yeNews24.
-“Like”
ikhasi lethu kuFacebook ukuze uthole izindaba ngolimi lwakho
-Landela
IzindabaNews24 kuTwitter
- News24


text:
Baboshelwe ukweba amakhebula
2012-05-30 16:34
Johannesburg - Amadoda amathathu kanye nowesifazane oyedwa baboshiwe ngemuva kokutholakala namakhebuli ebiwe esikhungweni iTimbavati Trust e-Acornhoek, kusho amaphoyisa aseMpumalanga.
"Amphoyisa alunywe indlebe ase ephuthuma abasolwa, owesifazane kuthiwa wenza amabhodwe nge-aluminium eyebiwe," kusho uLieutenant Colonel Leonard Hlathi.
Amakhebuli ebiwe angadla isamba esingu-R135 000.
Amadoda aboshiwe aseminyakeni ephakathi kuka-23 no-31 ubudala kanti owesifazane uneminyaka engu-46 ubudala.
Bonke bazovela eNkantolo yeMantshi e-Acornhoek ngoLwesine.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Sizokhula isibalo sabazalwayo e-Afrika – UN
2012-11-21 10:00
New York - Izibalo ngokuzalwa kwabantu zikhomba ukuthi ingane eyodwa kwezintathu ezizozalwa ngonyaka ka-2050, izobe izalwa ezwenikazi i-Afrika, kusho abe-UN Children's Fund.
Ucwaningo lwakwa-Unicef luthi emazweni adla kahle, yiMelika kuphela ezokhulelwa yisibalo sezingane ezizalwayo ngonyaka ka-2025.
Ukukhula kwesibalo sokuzalwa kwezingane kuthiwa kuzofaka izingqinamba njengoba inhlangano i-UN izibekele ukuthi kuthi kushaya unyaka ka-2015, ibe iphumelele emizamweni yokulwa nobubha, kusho isitatimende se-Unicef.
"IChina neNdiya kusazokuba yiwona mazwe anesibalo esiphezulu sabantu, iNigeria yona izoba nesibalo esiphezulu kakhulu sabantu abaneminyaka engaphansi kwengu-18 ubudala, kube khona izingane ezingu-31 million ezizobe sezizelwe ngonyaka ka-2025.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
Balwa nobandlululo abe-AC Milan
2013-01-04 15:03
Paris - Umqeqeshi we-Italy uCeasare Prandelli uzihole phambili wazwakalisa ukuncoma iqembu i-AC Milan, ngesenzo salo sokushiya phakathi umdlalo wesihle ngemuva kokuba abanye babadlali bayo bebecwaswa ngebala, becwaswa ngabalandeli.
"Sincoma umqeqeshi, neqembu. Sikhathele yilento manje," kusho uPrandelli.
"I-Italy kumele ikhule. Lesi yisinyathelo sokuqala, kuyancomeka okwenziwe yiMilan. Cishe sizogcina siyinqobile le nkinga yokucwasa abantu."
UKevin-Prince Boateng ube ngowokuqala ukuphuma enkundleni ngoLwesine eBusto Arsizio, ngesikhathi abanye abalandeli beqembu lasekhaya iPro Patria bemumemeza kabi ekanye nabanye abadlali abamnyama, abahlanganisa noM'Baye Niang, Urby Emanuelson noSulley Muntari.
Umqeqeshi uMassimiliano Allegri nabanye abadlali abadlalela leli qembu elidlala kwi -Serie A nabo basike iphethini baphuma enkundleni.
UBoateng ukhahlele ibhola laya ezihlweleni wakhumula ijezi, wase ephuma enkundleni maphakathi nesiwombe sokuqala.
UBoateng kubikwa ukuthi walile ukubuyela enkundleni ngesikhathi abadlali bePro Patria bemcela abuyele wase ekhombisa ukubonga kulabo balandeli abakhombise ukungahambisani nokucwasa abanye abadlali.
Umdlali weMilan uStephan El Shaarawy, ohamba phambili ngamagoli angu-14 kwi-Serie A, ubhale kuTwitter lwathi lesi senzo simshiye evaleke umlomo.
Inhlangano yebhola e-Italy (FIGC) ithe isiqalise uphenyo njengoba amaphoyisa ezama ukuhlonza labo abebecwasa abadlali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Unqunyelwe ukucwiyelwa umuthi - Umndeni
2013-02-05 12:02
Happy Mnguni noGiyani Shivambo, Daily Sun
Johannesburg - Kube yimpelasonto enzima emndenini ka-Emmanuel, 12, ukhulekela ukuthi abuye ephephile, kodwa kujike kwamuncu sebezwa ukuthi kunesidumbu esitholakele ngoMsombuluko.
Besikhishwe amehlo, isitho sangasese nezinye izitho zomzimba.
Yize lesi sidumbu bese sicwiywe singasabonakali kahle, umfowabo kamufi nobekhungathekile, uTshepo Manyane, uthe unesiqiniseko sokuthi isisdumbu lesi ngesikamfowabo.
“Ngiyawubona umzimba wakhe nesitayela asigunde ekhanda ukuthi nguye,” esho etshela iDaily Sun.
“Kodwa amaphoyisa athe azokwenza ulibofuzo ukuqinisekisa ukuthi asingcwabi isidumbu ekungesiso esethu."
NgoLwesithathu, umndeni wathola umyalezo othi umufi, u-Emmanuel Manyane, unyamalale emfuleni iKlip River, eKurhuleni.
Owamaphoyisa uCaptain Mega Ndobe, uthe isidumbu lesi sitholakale buqamama nalapho kubikwa ukuthi umfana lo uduke khona.
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
UPhil Setshedi uthole ibheyili ka-R10 000
2011-06-10 10:32
Cape Town - Lowo owayeyimenenja ye-Orlando Pirates uPhil 'Mr Jones' Setshedi unikezwe ibheyili ka-R10 000 emuva kokuvela eNkantolo yeMantshi eKapa ngezinsolo zokuzama ukukhwabanisa umdlalo, kubika iKickOff.com.
USetshedi, nowayedlalela leli qembu ngeminyaka yawo-1970 nezihlabani ezifana noJomo Sono, Webster Lichaba, Yster Khomane, Patson Banda nabanye, uboshwe emuva kophenyo lophiko oludume ngokuphenya amacala athinta izikhulu, oKlebe.
"URakhange Humphrey Setshedi unikezwe ibheyili ka-R10 000 waphinde wayalelwa ukuba avele enkantolo ngoSepthemba 9... uzophinde avele esiteshini samaphoyisa esiseSandton kabili ngesonto," kusho okhulumela lolu phiko uMcIntosh Polela.
"Uzibiza ngo 'Mr Phil' nango 'Mr Cool' kanti wakhokhela iGa-Rankuwa United u-R2 000 ukuthi yenze umdlalo ukuthi uvune iMpumalanga Sivutsa Stars – nokuyilapho ebe eseboshwa khona esitolo sokudlela, eSpur."
- News24


text:
Uhulumeni waseMoz uzohlangana namaphekula
2012-11-23 14:03
maputo - Uhulumeni waseMozambique usuvumile ukubamba izingxoxo nalabo ababengamavukelambuso eqembu iRenamo, elaliholwa ngu-Afonso Dhlakama, obuye ekubhaceni ngenyanga eyedlule esabisa ngokwenza izwe lingalawuleki uma uhulumeni enqaba ukuhlangana naye kubanjwe izingxoxo.
"Emhlanganweni weKhabhinethi wangoLwesine, kunqunywe ukuthi iKhabhinethi lihlangane namalungu amane eqembu likaRenamo," kusho umsakazo iRadio Mozambique.
Uhulumeni uhlanganisa ithimba elizohlangana nalezi zihonga, ithimba likahulumeni lihlanganisa uNgqongqoshe wezeLimo uJose Pacheco kanye namanye amasekela ongqongqoshe.
Iqembu likaRenamo lizoholwa nguNobhala Jikelele walo uManuel Bissopo.
Eminyakeni engu-20 eyedlule iqembu elibusayo iFrelimo, yasayina isivumelwano sokuqeda udlame noRenamo eRome,
lokhu kwaholela ekupheleni kwempi eyabe isidlule nemiphefumulo eminingi yabantu baseMozambique.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AFP


text:
Aniyeke phansi uZuma - Mabuza
2012-11-29 16:36
Johannesburg - I-African National Congress, eMpumalanga ithi ayingabazi ukuthi uzobuyela esikhundleni sakhe uMengameli uJacob Zuma, ithi izoqhubeka nokumeseka, kusho uSihlalo weqembu ophinda abe nguNdunankulu wesifundazwe uDavid Mabuza.
"Indaba yobuholi be-ANC isiqediwe ngokubona kwethu. Yekani phansi umengameli wethu," kusho uMabuza, ekhuluma nezithunywa emhlanganweni wesifundazwe wokuphakanyiswa kwamagama obuholi beqembu, eMiddelburg.
UMabuza ucele izithunywa ukuthi ziziphathe ngendlela ngesikhathi senkomfa yaseMangaung.
"Njengoba kunesivuvu nje eqenjini, kumele izithunywa ziqinisekise ukuthi ziziphatha ngendlela, inkomfa ibe ngenempumelelo."
Uthe inkomfa yaseMangaung kumele ibhekane nezingqinamba ezikhona ngaphakathi ku-ANC.
"Siyavumelana noZuma uma ethi kumele iqembu lishintshe uma kubuywa eMangaung. Nakanjani lokho kumele kwenzeke."
IMpumalanga iphakamise igama likaZuma, elikaCyril Ramaphosa, uNobhala Jikelele uGwede Mantashe kanye noSihlalo uBaleka
Mbethe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).